Ямғыр теләү, йәки истискә намаҙы | Әбйәлил - Абзелил\nӘбйәлил - Абзелил > Доғалар һәм намаҙ > Ямғыр теләү\n« Яҙмыш һәм уның серҙәре\nТел бәләләре »\nИмам ямғыр намаҙына саҡырыу алдынан йәмәғәткә (община) уға әҙерләнеүгә ваҡыт бирә: өс көн дауамында ураҙа тотоп, Аллаһынан гонаһтарҙы ярлыҡаныуын теләп, кемдәрҙер булған бурыстарын ҡаплап-ҡайтарып, кемдәрҙер кемгәлер ҡылған ҡылыҡтары өсөн ғәфү үтенеп, фәҡир һәм етемдәргә саҙаҡа таратып, бер-береһенә булған асыуҙарын алып, хәйерле һәм игелекле эштәр ҡылып, Аллаһы Тәғәлә ризалығын ҡаҙаныр кәрәк. Дүртенсе көн тотолған ураҙаларҙан һуң, байрамса кейенмәй генә, барыһы ла Аллаһынан ҡурҡыу үә ярлыҡау өмөтө менән яланға сығалар. Үҙҙәре менән ҡарт-ҡороно һәм бала-сағаны ла алып сығалар.\nТарихтан килгән риүәйәттәргә килгәндә, бер мәле ҡоролоҡ йылында Сөләймән пәйғәмбәр ﷺ бар халҡы менән Аллаһы Тәғәләнән ямғыр һорарға ҡырға сығырға ҡуҙғала. Шул ваҡыт уларға хәбәр ебәрелә: Һеҙҙең өсөн бер ҡырмыҫҡа Аллаһынан ямғыр һорап доға ҡылды һәм уның доғаһы ҡабул булды. Таралып үҙ эшегеҙ менән булышығыҙ, тиелә. Һәм өҫтәп, Мин (Аллаһ Тәғәлә) ямғырҙы фәҡәт тик хайуандар үә үҫемлектәр өсөн генә яуҙырам, кешеләрҙең гонаһ шул тиклем күп, улар өсөн бәрәкәт ебәрмәйем тигән. Шуға ла әгәр ямғырҙар яумай икән ғәйеп кемдә?\nЯмғыр теләү — истискә намаҙы ике рәҡәғәттән тора, ғәйет байрамдарында ҡылынған намаҙ һымаҡ үтәлә. ( Байрам (ғәйет) намаҙҙары: https://nazir1965.com/din/bajram-%D2%93%D3%99jet-nama%D2%99%D2%99ary.html). Ямғыр теләү намаҙына билдәләнгән ваҡыты юҡ. Намаҙҙан һуң хөтбә уҡыла, ә байрам тәҡбире урынына истиғфәр (ғәфү үтенеү) уҡыла. (Истиғфәр тураһында мәғлүмәт ошо биттә: https://nazir1965.com/do%D2%93alar/%D2%93%D3%99f%D2%AF-%D2%AFtene%D2%AF-do%D2%93a%D2%BBy.html\nБеренсе хөтбәнең башында ошо доға уҡылыр:\n«Аллаһүммә-сҡинәә ғәйсан муғиисан һәниән мәриан мәриғәдәҡән муджәллилән сәххан ғәммән табәҡән, дәимән. Аллаһүммә-сҡинәль- ғәйса үәлә тәджғәльнә минәл-ҡәнитиинә. Аллаһүммә иннәә нәстағфирүкә иннәкә күнтә, ғәффәәран фәәрсили-ссәмәә ә ғәләйнә мидраран».\nӘй Аллаһ, беҙгә ямғыр ебәр, шундайын, ул ҡазанан ҡотҡарғандайын, изге ямғыр, рәхмәтлеһен, һөҙөмтәһе булып (улар яҡшы уңыш биргәнен), мул ямғыр, бөтә ер биләүсеһен, бар ергә үтеп һәм туйындырғанын, даими яуғанын. — Әй, Аллаһ, беҙгә ямғырыңды ебәр, өмөтөбөҙҙө юғалтыусыларҙан итмә. — Әй Аллаһ, Һинән һорайбыҙ, Һин гонаһтарыбыҙҙы ярлыҡа, Һин беҙҙең өсөн иң яҡшы Ғәфү итеүсеһең, беҙ мул ямғырҙар ебәр.)\nХөтбә уҡығанда, ғәйет байрамдарындағы тәҡбирҙәр урынына истиғфәр уҡыла ( 9 тапҡыр)\nӘстәғфируллааһәл-ләҙи лә иләһә иллә һүүәл-хәйүл-ҡаййүм үәәтүбү иләйһ.\nИстиғфәрҙе күберәк ҡабатлап уҡыу хәйерле һәм ошо аяты уҡырға:\n11. Йурсили-ссәмәә'ә ғәләйкүм мидраараа.\nШунан әйттем: Аллаһтан ярлыҡау һорағыҙ, Аллаһ — ысындан да, мәрхәмәтле ярлыҡаусы, тинем.\n(Яманлыҡтан баш тартһағыҙ) Аллаһ өҫтөгөҙгә мул ямғыр яуҙырыр, тинем. (Сүрә Нух (71), 10-11 аяттар).\nИмам икенсе хөтбәнең өстән икенсе өлөшөн уҡығас ҡибла тарафына борола башлап еләненең тиҫкәре яғын кейеп Аллаһ Тәғәләгә доға ҡылыуын һәм Уға үтенеү-мөрәжәғәтен дауам итә. Башҡаларҙа шул имам ыңғайы кейемдәренең тиҫкәре яғын кейеп алалар. Имам ҡысҡырып берәй нәмә һорағанда башҡалар «Әмин» тип ҡулдарының устарын аҫҡа бороп күтәрәләр. Ҡулды ошо хәлдә тоталар әгәр Аллаһынан бәлә китеүен теләһәләр. Ә инде берәй нәмә һорарға теләһәләр, устарҙы өҫкә ҡаратып тоталар. Тиҫкәре кейелгән кейемдә кискә тиклем йөрөйҙәр, йоҡоға ятҡансы тиклем.\nИкенсе хөтбәлә истиғфәрҙе ете тапҡыр уҡыйҙар.\nЯмғыр һорау доғалары\nاللّهُمَّ اسْقِـنا غَيْـثاً مُغيـثاً مَريئاً مُريـعاً، نافِعـاً غَيْـرَ ضار، عاجِـلاًغَـيْرَ آجِل\nАллааһүммә, әсҡыйнәә ғәйҫән мүғыйҫән, мәри'ән, мәри'ән, нәәфиғән ғайра дааррин, ғәджилән ғайра әәджил.\n(Эй Аллаһ, беҙгә ҡотҡарыусы ямғыр яуҙыр, яҡшы, күп, файҙалы, ә зарарлы (зыянлы) түгел, тиҙ ҙә булһын, ә һуңынан түгел.)\nАллааһүммә ағыҫнәә, Аллааһүммә ағыҫнәә, Аллааһүммә ағыҫнәә,\n(Эй Аллаһ, беҙгә ямғыр яуҙыр.) (3 тапҡыр)\nАллааһүммә -сҡы ғибәәдәкә үә бәһәә'имәкә үәншүр рәхмәтәкә үә әхйии бәләдәкәл-мәййит.\n(Эй Аллаһ, Үҙ ҡолдарыңды, хайуандарыңды ямғыр менән һыуғар, Үҙ рәхмәтеңде тарат, үле һымаҡ булған илеңде терелт.)\nЯмғыр яуғанда уҡыла торған доға\nАллааһүммә, саййибән нәәфиғән.\nЭй Аллаһ, файҙалы ямғыр бир (Эй Аллаһ, был ямғыр файҙалы булһын.)\nЯмғыр яуғас уҡыла торған доға\n«Мутырнәә бифәдлилләәһи үә рахмәтиһ."\n(Аллаһ рәхмәте һәм ниғмәте менән беҙгә ямғыр яуҙыр (Беҙ ямғырға туйындыҡ.)\nЕл-дауыл сыҡҡанда уҡыла торған доға:\nاللّهُـمَّ إِنَّـي أَسْـأَلُـكَ خَيْـرَ هَذِهِ الرِّيحِ وَخَيْـرَ ما فِيهـَا وَخَيْـرَ ما أَرْسَلْـتَ بِهِ وَنَغُـوذُ بِكَ مِنْ شَـرِّ مَا فِيهَـا وَمِنْ شَـرِّ ما أَرْسَلْـتَ\n«Аллааһүммә иннии әсьәлүкә хайра һәҙиһир-риихи үә хайра мәә фииһәә үә хайра мәә әръсәлтә биһии үә нәғүүҙү бикә мин шәрри мәә фииһәә үә мин шәрри мәә әръсәлтә.»\n(Аллаһым! Һинән был ел-дауылдың хәйерле булыуын теләйем. Аллаһым! Ул елдән булғанын үә килтергәнен хәйерле ҡыл һинән теләйем һәм һин ебәргән елдең үә уның алып килгән насарлығынан һиңә һыйынамын.)\nЙәшен менән күк күкрәгәндә уҡыла торған доға\n«Аллааһүммә ләә тәҡтүлнәә биғадабикә үә ләә түһликнәә би ғәҙәәбикә үә ғәәфинәә ҡаблә ҙәәлик».\n(Аллаһым! Асыуың менән үлтермә, ғазабың менән һәләк итмә үә ахырын хәйерле ҡыл.)\n«Сүбхәәнәлләҙии йүсәббихүр-рағдү би хәмдиһии үәл- мәләәикәтү мин хыыфәтиһ».\n(Күк күкрәү ҙә Уны данлап тәсбих әйтә, фәрештәләр ҙә Унан ҡурҡып).\nБолоттар таралһын, ямғыр яумаһын өсөн уҡыла торған доға\nПәйғәмбәребеҙ Мөхәммәд, саллалаһу ғәләйһи үә сәлләм, ошондай доға ҡыла торған булған:\nللّهُمَّ حَوالَيْنا وَلا عَلَيْـنا، اللّهُمَّ عَلى الآكـامِ وَالظِّـراب، وَبُطـونِ الأوْدِية، وَمَنـابِتِ الشَّجـر\n"Аллааһүммә хәүәләйнә үә лә ғәләйнә, Аллааһүммә, ғәләл-әәкәми үәҙ-ҙыраб, үә бутууниль- әудийәти үә мәнәбитиш-шәджәр".\n(Эй, Аллаһ, беҙҙең тирәлә беҙҙең өҫтә түгел. Эй, Аллаһ, үрҙәргә (ҡалҡыулыҡтарға) һәм тау баштарына, үҙәндәргә һәм ағас үҫкән ерҙәргә (болоттарҙы илт).)\nХәҙрәти Ғәли раҙиаллаһүнең ямғыр доғаһы\nЭй, Аллаһым! Тауҙарыбыҙ уйылды, ерҙәребеҙ ҡороно. Малдарыбыҙ һыуһаны, кәртә ҡураларҙа шашып, балаһын юғалтҡан әсә тауышы менән ыңғырашып торалар. Үләнһеҙ ҡырҙарға, һыуһыҙ шишмәләргә сығып йөрөп арынылар.\nЭй, Аллаһым! Беҙелдәү һәм ыңғырашыуҙарын ишетеп, уларҙы ҡыҙған. Эй, Аллаһым! Көтөүгә сығарылғанда һәм кәртәләренә ябылғандарында хәлдәрен күреп, уларҙы ҡыҙған.\nЭй. Аллаһым! Ел – арыҡ дөйәләй. Ямғыр болоттары юғалды.\nЭй, Аллаһым! Ямғырҙар яумай, еребеҙ ҡорой, шуға өмөт менән Һиңә һорарға килдек. Сөнки зарланыусының хәлен дә, мөрәжәғәт итеүсенең үтенесен дә иң яҡшы белеүсе – Һин ул. Малдарыбыҙ хәлһеҙләнә, үләндәр янып-көйгәндә, сәскән игендәребеҙ ҡороған ваҡытта, ҡылғандарыбыҙҙың яңылышлығы арҡаһында һәм гонаһтарыбыҙҙың яманлығы өсөн беҙгә асыулы булмауынды һорайбыҙ. Өҫтөбөҙгә рәхмәт болоттарыңды ебәр, еребеҙгә муллыҡ ямғырҙарыңды яуҙырыусы, күҙҙәрҙе һәм күңелдәрҙе һөйөндөрөп тороусы үлән-үҫемлектәр сыҡһын, ҡороп үлгәндәр терелһен, китеп юғалғандар кире ҡайтһын!\nЭй, Аллаһым! Һинән туйғансы эселесәк, таҙартып терелтәсәк, бәрәкәтле итәсәк, тамырҙарҙы нығытасаҡ, емештәрҙе бешерәсәк, япраҡтарҙы йәшел итәсәк, зәғифләнгән ҡолдарына көстәрен ҡайтарасаҡ, үлемгә яҡын ҡалғандарҙы тормошҡа ҡайтарасаҡ һыу һорайбыҙ...\nЭй, Аллаһым! Тупраҡтарҙы йәшел итәсәк, үҙәндәрбеҙҙе йәнләндерәсәк, мөхитебеҙҙе терелтәсәк, яҡын-йыраҡ күршеләребеҙҙе файҙаландырасаҡ, рәхмәтеңә ҡалған тупраҡ һәм үҙ баштарына ҡалдырылған ҡырҙарыңа һыу яуҙырыуынды һорайбыҙ.\nРаббым, күктәреңдән беҙгә мул итеп ямғыр яуҙыр шундай итеп, болот артынан болот килһен, бер туҡтамайынса яуһын, йәшене өмөтһөҙ ҡалдырмаһын, болоттары – һыуһыҙ булмаһын. Ваҡ-төйәк күренеп юғалған болоттарың менән дә күңелебеҙҙе боҙма беҙҙең. Йәшеллеге ҡороғандар йәшелләнһен, бәрәкәттәре бөткәндәре терелһен шул ямғырҙарыңдан. Сөнки Һин: Өмөт өҙгәндәргә ямғыр яуҙырып, рәхмәтеңде еткерәһең. Хужаларҙың иң маҡтаулылыһың (Ҡөръән, Әш-Шура сүрәһе, (42) 28-се аят.\nҮә һүүә-лләҙии йүнәззилүл-ғайҫә мим- бәғди мәә ҡанәтуу үә йәншүруу рахмәтәһү үә һүүәл-үәлиййүл-хәмиид\nКеше (көтә-көтә) өмөт өҙгән саҡта Ул ямғыр яуҙырып, рәхмәтен киңәйтә. Ул — һаҡлаусы, маҡтаулы!\nАллаһыбыҙ, Һин беҙгә йән биреүсе, рухыбыҙға шатлыҡ иңдереүсе, мул үә хәйерле ризыҡтар менән туҡландырыусыбыҙ. Раббыбыҙ, беҙгә һәр тарафты дымландырған ямғыр бүләк ит! Һәм беҙҙе өмөтөңдө өҙгән кешеләрҙән һаҡла! Аллаһыбыҙ, игендәрҙе үҫтер, хайуандарыбыҙ елененә һөт тултыр, беҙҙе күктең бәрәкәте менән һуғар, ер йөҙҙө бәрәкәттәрен бүләк ит! Әй, юмартлыҡ һәм кәрам эйәһе Раббыбыҙ! Беҙ Һинән генә мәғрифәт теләйбеҙ. Беҙгә күктән мул ямғыр яуҙыр! Уҡыған намаҙыбыҙҙы ҡабул ҡыл. Әгәр ҙә гонаһларыбыҙ күп сәбәпле, үзебеҙгә рәхәт ҡылмаһаң, гонаһыһыҙ сабыйҙарыбыҙға үә хайуандарға рәхмәт ҡыл. Күтәргән ҡулдарыбыҙҙы кире ҡайтарма, шифалы ямғырыңды бир”.\nИстискә намаҙы хаҡында мәғлүмәттәр\nФикһүл Ислам китабынан:\n8. Истискә намаҙы-ҡоролоҡ йылында Аллаһы Тәғәләнән ямғыр һорап, доға ҡылыр өсөн уҡыла торған ике рәҡәғәтле нәфел намаҙы. Был намаҙ ҡырҙа уҡылыр. Истискә намаҙынан һуң, ошоно уҡып, доға ҡылына: «Аллаһүммә әски ғибәәдәки үәрхәм бәһәәимәк. Аллааһүммә әмәртәнә бидуғаа, икә үә үәғәттәнәә би, ижәәбәтикә фәҡәдэ- дәғәүнәәкә кәмәә әмәртәнәә фә әжибэнәә кәмәә үәғәттәнәә. Аллааһүммә илләм тәрхәм лиәнфүсинәә ликәҫрәти ҙүнүбинәә фәрхәм сибэйәәнәнәә үә бәһәә, имәк». Мәғәнәһе: Йә, Рабби, ҡолдарыңды һуғар, хайуандарыңа Рәхмәт ҡыл. Йә, Рабби, беҙгә доға ҡылырға бойорҙоң һәм ҡабул итергә вәғәҙә бирҙең. Инде беҙ һиңә Үҙең бойорғанса доға ҡылабыҙ, шулай булғас инде һин, вәғәҙәң буйынса беҙҙең доғабыҙҙы ҡабул ҡыл. Йә, Рабби, әгәр ҙә гонаһтарыбыҙ күп булыу сәбәпле үҙебеҙгә Рәхмәт ҡылмаһаң, гонаһһыҙ сабыйҙарыбыҙға үә хайуандарыңа Рәхмәт ҡыл.\n9. Әгәр тәүге көн истискә намаҙын уҡып та, ямғыр яумаһа, йәнә ике көн шул рәүешле истискә ҡылырҙар.\n10. Ҡырҙа истискә ҡылған саҡта ямғыр яуа башлаһа, баш киемдәрен сисеп, баштарын ямғыр аҫтында тоторҙар, Аллаһы тәғәләгә шөкөр ҡылырҙар.\nХәнәфи мәҙһәбенең дәлилдәре:\nИстискә (ямғыр һорау) намаҙы\n740. Риүәйәт ҡылынғанса, Ғабдуллаһ бине Зәйд (Аллаһ унан риза булһын): «Мин Пәйғәмбәребеҙ саллаллаһу ғәләйһи үәссәләмде, Аллаһы Тәғәләнән ямғыр һорарға тип, Мәҙинә ситенә сыҡҡан көндө күрҙем. Был ваҡытта ул кешеләргә арҡаһы, ә ҡиблаға йөҙө менән боролдо. Шул ваҡыт өҫ кейемен икенсе төрлө итеп кейҙе. Унан һуң, беҙҙең менән бергә ике рәкәғәт намаҙ уҡыны», — тигән. Бохари риүәйәтендә ул: «... Ҡөръәнде ҡысҡырып уҡыны», — тип өҫтәгән.\n741. Әбү Һөрәйрә (Аллаһ унан риза булһын): «Бер ваҡыт Мөхәммәд ғәләйһиссәләм, Аллаһы Тәғәләнән ямғыр һорап мөрәжәғәт итергә тип, беҙҙең яҡҡа сыҡты. Ул, аҙан һәм ҡәммәт әйтмәйенсә генә, беҙҙең менән ике рәкәғәт намаҙ уҡыны. Шунан һуң вәғәҙ һөйләне. Вәғәҙен (хөтбә) тамамлағас, ҡиблаға әйләнеп, ҡулдарын күтәрҙе һәм Аллаһы Тәғәләгә доға ҡылып мөрәжәғәт итте. Намаҙҙы тамамлағас, ул, уң еңен һул яҡта, һул еңен уң яҡта ҡалдырып, кейемен кейҙе», — тип риүәйәт ҡылған. Ошо хәҙис сылбыры «яҡшы» тип һанала.\n742. Ибне Ғәббәс (Аллаһ унан һәм уның атаһынан риза булһын): «Пәйғәмбәребеҙ саллаллаһу ғәләйһи үәссәләм, истискә намаҙын уҡырға тип, тыйнаҡ ҡына итеп кейенеп сыҡты. Ул, Аллаһҡа түбәнселек ҡылып, баҫынҡы һәм һалмаҡ ҡына атлап барҙы. Шунан һуң ул, байрам намаҙында кеүек, ике рәкәғәт намаҙ уҡыны, әммә һеҙҙең вәғәҙҙәргә оҡшаш вәғәҙ һөйләмәне», — тип риүәйәт ҡылған. Ошо хәҙис сылбыры «ышаныслы» тип һанала.\nӘт-Тәсһил Әз-Зарури ли мәсәил Әл-Кудури китабынан:\nҺорау: Истискәнең мәғәнәһе нисек?\nЯуап: Истискә – ҡоролоҡ ваҡытында ямғыр теләү.\nҺорау: Истискә намаҙында ни эшләйҙәр?\nЯуап: Шәриғәттә ямғыр яумағанда намаҙ уҡыу ҡаралған, ләкин ул намаҙҙы уҡыу важиб түгел. Истискә доға үә истиғфәр менән ҡылһалар ҙа дөрөҫ. Расүлүллаһ ﷺ истискә намаҙын уҡыған, ҡайһы ваҡыт йома көндө минбәр өҫтөндә Аллаһы Тәғәләнән ямғыр теләп намаҙ уҡымайса ғына доға ҡылған. Былар барыһы ла Расүлүллаһтан ﷺ сабит булғандар.\nҺорау: Әбү Хәнифә: «Истисҡә — сөннәт намаҙынан түгел», — тигән. Был һүҙҙән нәмә аңларға була?\nЯуап: Әбү Хәнифә һүҙененең мәғәнәһе – истискә намаҙы әмер ителмәгән һәм сөннәти-мөәккәдә лә булмаған. «Һидия» китабында әйтелә: «Рәсүлүллаһ ﷺ был намаҙҙы ҡайһы ваҡыт уҡыған һәм ҡайһы ваҡыт уҡымаған, шуның өсөн сөннәти-мөәккәдә түгел». Шами «Радул Мохтар»ҙа: «Һәр ваҡыт ҡылынған эш кенә сөннәти-мөәккәдә булыр. Бер ваҡыт уҡып, икенсе тапҡыр ҡалдырыу мөстәһәб булыуҙы күрһәтә», — ти. «Истискә намаҙы юҡ» тип әйтеү дөрөҫ хәҙистәргә ҡаршы килеү булыр. Әбү Хәнифәнән килгән риүәйәттән истискә намаҙы сөннәт түгел, тип әйтә алмайбыҙ, бәлки сөннәти-мөәккәдә түгел, тип кенә әйтә алабыҙ.\nҺорау: Әгәр имам йәмәғәт менән истискә намаҙы уҡырға теләһә, нишләргә тейеш?\nЯуап: Имам һәм йәмәғәт тыйнаҡлыҡ үә Аллаһы Тәғәләнән ҡурҡыу менән баштарын түбән эйеп, йәйәү берәй яланға йәки бер тигеҙ урынға сығалар, имам улар менән ҡысҡырып ике рәҡәғәт намаҙ уҡый, унан һуң ике хөтбә уҡыла. Йәмәғәт йөҙәрен имамға табан йүнәлтә. Имам хөтбә уҡыған сапанын аҫтын өҫкә, өҫтөн аҫҡа ҡайтарып уң яҡ ситен һул яҡ елкәһенә, һул яҡ ситен уң яҡ елкәһенә һала. Хөтбәнән һуң ҡиблаға ҡаршы ултырып, доға, истиғфар үә тәүбә ҡылалар. Әбей-бабайҙарҙың, сабый балаларҙың үә зәғифтәрҙең дә лә истискә намаҙына сығыуҙары тейеш була.\nҺорау: Был әйтелгән нәмәләрҙән башҡа берәр ғәмәл бармы?\nЯуап: Әйе, намаҙға сығыу алдынан саҙаҡа бирергә тейеш.\nҒәрәпсәне быға «истискә» тип әйтелә. Ул Аллаһы Тәғәләнән ямғыр теләү мәғәнәһен аңлата. Ҡоролоҡ булғанда, кешеләр һәм хайуандар ас һәм һыуһыҙ ҡалғанда кешеләрҙең бөйөк Яратыусыларына ялбарыуҙарын да тәбиғирәк нимә бар? Аллаһы Тәғәлә лә «Нәмел» сүрәҺенең 62-се аятында былай тигән:\n«Әммәй-йүджибүл-мудтарра иҙәә дәғәәү...»\n(Ҡыйынлыҡта ҡалған кеше доғала булғанда, уның доғаһын Аллаһынан башҡа кем ҡабул итә алыр?)\nШуға күрә, яуым-төшөмһөҙ ваҡыттарҙа ямғыр доғаһына сығыу сөннәт тип иҫәпләнә. Ямғыр доғаһына сыҡҡансы, элек ҡайһы бер әҙерлектәре эшләргә кәрәк. Мәҫәлән, фәҡирҙәргә саҙаҡалар бирергә, өс көн ураҙа тоторға, һөйләшмәгәндәр килешергә, тәүбә-истиғфар итергә кәрәк. Кеше хаҡтарын үтәргә, бәхилләшергә кәрәк. Ямғыр доғаһына, баштарҙы эйеп, муйындарҙы бөгөп, моңһоу ҡиәфәттә баралар. Балалар, ҡатындар, ҡарттар, ауырыу һәм зәғифтәр лә баралар, хатта хайуандар ҙа килтерелә. Аллаһыға яратҡан мәхлүктәренең ауыр хәле күрһәтелә.\nБеренсе көн ямғыр яумаһа, икенсе һәм өсөнсө көндәрҙе дә шулай уҡ доғаға сығылыр. Сөнки Аллаһ доғала даими булғандарҙы яратыр.\nЯмғыр доғаһы ваҡытында намаҙ ҡылынмаҫ, хөтбә уҡылмаҫ, бары тик доға һәм истиғфәр ителер. Кешеләр айырым-айырым намаҙ уҡырға мөмкин. Йәмәғәт менән дә ҡысҡырып ике рәкәғәт намаҙ ҡылыу яҡшы эш. Ямғыр намаҙында ҡаммәт килтерелмәҫ, байрам намаҙында кеүек тәкбирҙәр генә әйтелер. Имам беренсе рәҡәғәттә «Каф»- 50-се сүрә, икенсеһендә иһә «Нух»-71-се сүрә йәки «Ҡәмәр»-54-се сүрәләрен уҡыр. Йә иһә беренсе рәкәғәттә «Әғлә», -87-се сүрә икенсе рәкәғәттә «Ғәшийә»-88-се сүрәләрен уҡыр. Имам намаҙҙан һуң, ике хөтбә уҡыр, мөнбәргә сыҡмаҫ. Хөтбәлә нәсихәт ителмәҫ, доға һәм истиғфәр ғына ҡылыныр. Һуңынан имам, арҡаһын йәмәғәткә бороп, йөҙөн ҡиблаға йүнәлдереп, ҡулдарын күтәреп доға ҡылыр.\nӘнәс бине Мәлик (р.г.) шулай аңлата: "Бер кеше йома көндө Пәйғәмбәребеҙ ﷺ хөтбә уҡығанда мәсеткә инде һәм тура мөнбәргә табан барып:\n— Йә, Рәсүлуллаһ! Һарыҡтар, һыйырҙар һәләк булды, юлдар киҫелде. Аллаһыға доға ит, беҙгә ямғыр яуҙырһын, — тине. Аллаһының Илсеһе ҡулдарын күтәреп:\n- Аллаһым! Беҙгә ямғыр бир, Аллаһым, беҙгә ямғыр бир, — тип доға ҡылған.\nХөтбәлә йәки доға ваҡытында шул доға уҡылыр:\n«Аллааһүммә асҡинәә ғайсән мүғийисән һәниән мариән ғадәҡән муджәлләлән сәйхан ғәәман табәҡа. Әллааһүммә әсҡинәл-ғаиса үә ләә тәдж,ғәләә минәл-ҡәәнитиин. Аллаһүммә иннәә бил-биләәди үәл-ғибәди үәл-халҡы минәлләүәи үәддәнки мә ләә нәшкү илләә иләйкә. Әллааһүммә әбит ләнәҙәрға үә әдир ләнә-дарға үә асҡинә минәл — бәракәәтүһ-сәмәә-и и әбит ләнәә мин бәрәкәәтил — әрҙ. Аллаһүммә иннәә әстәғфирүкә иннәкә күнтә ғәффран фәә әрсилис-сәмәә-ә ғәләйнәә мидраараа.»\n(Аллаһым! Беҙгә йән биргән, рухыбыҙға шатлыҡ биргән бәрәкәтле, мул һәм хәйерле ризыҡтар менән туҡландырған һәм төрлө яҡтарға ағып киткән, һәр тарафты дымландырған, һәр тарафҡа йәйелгән ямғыр бүләк ит. Аллаһым! Беҙгә ямғыр бүләк ит һәм беҙҙе өмөтөңде өҙгән кешеләрҙән һаҡла. Аллаһым! Ҡолдарҙа һәм илдәрҙә, бөтә яратылғандарҙа шундай ауырлыҡ һәм ҡыйынлыҡ бар ки, Һинән башҡаға аңлата алмайбыҙ. Аллаһым! Игендәребеҙҙе үҫтер, малдарыбыҙҙың елендәренә һөт тултыр, беҙҙе күктең бәрәкәте менән һуғар. Беҙгә ер йөҙөнөң бәрәкәттәрен бүләк ит. Әй, йомартлыҡ һәм карам эйәһе Раббыбыҙ! Беҙ Һинән генә мәғфирәт теләйбеҙ, һис шикһеҙ, Һин һәр ваҡыт ғәфү итеүсе. Беҙгә күктән мул ямғырҙар яуҙыр, әй ғәфү итеүсебеҙ, әй, мәрхәмәтле Раббыбыҙ!)\nЭта запись написана автором Назир Сабитов, 27.06.2018 в 03:06, и размещена в категории Доғалар һәм намаҙ. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.


Мәскәүҙә башҡорт телендә шаяндар һәм отҡорҙар уйыны үтте // Йәмғиәт | новости башинформ.рф\nМәскәүҙә башҡорт телендә шаяндар һәм отҡорҙар уйыны үтте\n14:23, 29 апреля 2015 Йәмғиәт\nӨФӨ, 2015 йыл, 29 апрель. /«Башинформ» мәғлүмәт агентлығы, Александра Хисаметдинова/.\nЯңыраҡ Мәскәүҙә йылдағыса башҡорт телендә шаяндар һәм отҡорҙар уйыны үтте. Баш ҡалала йәшәүсе яҡташтар өсөн традицияға әүерелгән сараға 300-ҙән ашыу кеше килде. Уйын С.Орджоникидзе исемендәге геология-разведкалау университетының тамашалар залында уҙҙы.\nШаяндар һәм отҡорҙар уйынында туғыҙ команда ҡатнашырға теләк белдерҙе, әммә «Өсmen», «Тирләм-тирләм», «Сәй эсәйек», «Минең яратҡан командам», «Айнур Асҡаров», «Ҡыҙыу розалар» ғына финалға сыҡты. Уларҙың барыһы ла Башҡортостанда тыуып үҫкән, хәҙерге көндә баш ҡаланың юғары уҡыу йорттарында белем алыусы студенттар.\nЕңеүселәр «Сәләмләү», «Разминка», «Фристайл» һәм «Видеояҙманы тауышлы итеү» конкурстары буйынса билдәләнде. Беренсе урынға «Өсmen» командаһы — К.Э.Циолковский исемендәге Рәсәй дәүләт технология университетының өс студенты лайыҡ булды. Икенсе урында «Минең яратҡан командам», өсөнсөлә — «Ҡыҙыу розалар».\nУйында ҡатнашыусыларҙың бөтәһенә лә грамоталар һәм приздар тапшырылды. Сараның мөхәррирҙәре һәм ойоштороусылары — Иҙел Бохарбаев, Раян Нураев, Илнур Рәхмәтуллин һәм Фаил Илембәтов — рәхмәт хаттары менән бүләкләнде. Уларҙы Бөтә донъя башҡорттары ҡоролтайының башҡарма комитеты рәйесе һәм «Киске Өфө» гәзитенең баш мөхәррире Гөлфиә Янбаева тапшырҙы. «Бындай саралар йәштәр араһында туған телде һаҡлауҙа һәм популярлаштырыуҙа һәм Мәскәүҙә республиканың ыңғай имиджын булдырыуҙа мөһим роль уйнай», — тип билдәләне Гөлфиә Янбаева.\nТеги: шаяндар һәм отҡорҙар клубы


17 Сентябрь , 13:30\nХөкүмәттең матбуғат хеҙмәте\nБашҡортостан премьер-министры Андрей Назаров гражданлыҡ бурысын үтәне һәм халыҡ һайланыусыларын үҙҙәренең һайлау алды программаһын үтәргә онотмаҫҡа саҡырҙы.\n«Бөгөн барып тауыш бирҙем һәм барлыҡ кандидаттарға бына нимә тип әйтергә теләйем. Иң мөһиме — халыҡҡа биргән вәғәҙәләрегеҙҙе онотмағыҙ. Хәҙер еңеү яуламағандар, ҡайғырмағыҙ, был юлы еңмәһәгеҙ, киләһендә еңерһегеҙ. Әле интернетта уҡыным, XX быуаттың бөйөк сәйәсмәндәре араһында бер кампанияла булһа ла еңелмәгәндәрҙе табыу мөмкин түгел. Рузвельт, Черчилль, Аденауэр, Тэтчер, Рейган — һәммәһенең дә еңелгән мәлдәре булған. Ләкин улар барыбер маҡсаттарына ирешкән һәм идеяларын тормошҡа ашырған», — тине Башҡортостан хөкүмәте етәксеһе.


“Ҡыҙҙар тауы ҡайындары йырлай, шиғыр һөйләй бында шишмәләр” » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Әҙәбиәт » “Ҡыҙҙар тауы ҡайындары йырлай, шиғыр һөйләй бында шишмәләр”\n“Ҡыҙҙар тауы ҡайындары йырлай, шиғыр һөйләй бында шишмәләр” 26.05.2015 // Әҙәбиәт\n“Әҙәби нағыш” республика марафонының сираттағы аҙналығы уңайынан Шишмә районына юлландыҡ. Башҡорт әҙәбиәтен үҙ ижады йөҙөндә донъя кимәленә алып сыҡҡан халыҡ шағиры Мостай Кәримдең тыуған ауылы Келәштән башланды сәфәребеҙ. Өфөнән килгән әҙиптәр менән осрашыуға ауылдың моделле китапханаһына Кендек йәшендәге малайҙар, ҡыҙҙар йыйылғайны. Башҡортостандың Яҙыусылар союзы делегацияһын етәкләгән шағир, “Тулпар” журналының яуаплы сәркәтибе Илдус Фазлетдинов балаларҙы әҙәбиәтте яратырға, китап уҡырға саҡырҙы, гәзит-журналдар таратты.\nРайондың үҙәк китапханаһында төбәк авторҙарының ҡулъяҙмалары тикшерелде. Шуныһы ҡыуаныслы: төрлө темаға, төрлө жанрҙа ижад иткәндәр араһында йәштәр ҙә бик күп ине. Ш. Бабич исемендәге дәүләт йәштәр премияһы лауреаты, прозаик Фәрзәнә Аҡбулатова: “Һеҙҙең күптәрегеҙҙең яҙмалары тыуған яғығыҙға һөйөүҙән яралған. Әҙәбиәт, иң тәү сиратта, ватансылыҡ тойғоһо менән һуғарылырға тейеш, минеңсә. Бөгөн шундай ижад емештәренең яҙылыуы бигерәк тә ҡыуаныслы. Ватанына һөйөү тойғоһонан яҙған кешеләр үҙенең донъялыҡтағы асылын юғалта”, – тип Шишмә районы ижадсыларының ихласлығын, китап уҡыуы менән әҙәбиәт һағында тороуын юғары баһаланы.\nБашҡортостан Яҙыусылар союзының әҙәби консультанты, шағир Леонид Соколов рус телендә яҙышҡан авторҙарға шулай уҡ уңыштар теләне, шаярып-көлөп кенә әҙәбиәттең яҡтылыҡ сығанағы булыуы хаҡында иҫкә төшөрҙө. Эйе, Шишмә районы сараларында ҡатнашып та, Мостай ағайҙың донъяның ҡояшлы яғы тураһында фекерен хәтергә алмау мөмкин түгел ине. Тап әҙәбиәтте яратҡандар, китап уҡығандар үҙенең рухи тамырҙарына тоғро ҡалыу менән бергә күңел сафлығына ирешә торғандыр. Рус телендәге ҡулъяҙмаларға шулай уҡ “Истоки” гәзите редакцияһы хеҙмәткәре, журналист Светлана Ғәфүрова анализ яһаны.\nЗ. Вәлиди исемендәге Милли китапхананың ваҡытлы матбуғат баҫмалары бүлеге мөдире Илвира Мөслимова уҡыусыларҙың китаптарға ғына түгел, киң мәғлүмәт саралары аша халыҡҡа еткерелгән әҙәбиәткә лә битараф булмаҫҡа саҡырҙы.\nҠулъяҙмалар хаҡында фекер алышыу бик йәнле барҙы. Илдәге сәйәсәткә мөнәсәбәт белдереп, рухи сығанаҡтарға мөрәжәғәт итеп яҙылған шиғырҙар профессионалдар тарафынан ыңғай баһаланды. Әҙип – ул заманының барометры, рухи табибы. Әгәр дәүер сырхауҙарына һүҙ ҡөҙрәте аша дауа таба алабыҙ икән, тимәк, кешелек бурысын лайыҡлы атҡарыу юлына баҫырбыҙ. Артабан ҡунаҡтар Бөйөк Ватан һуғышында ҡатнашҡан яугирҙәрҙең һәйкәленә сәскәләр һалды, Тыуған яҡты өйрәнеү музейы менән танышты.\nРайондың халыҡ менән тулы район мәҙәниәт һарайы беҙҙе йыр-моң менән ҡаршыланы, Фәниә апай Вәлиуллина “Әҙәбиәт йылы” тигән шиғырын уҡып ишеттерҙе:\nӘҙәбиәт йылы быйыл,\nҘур тантана Шишмәлә.\nКитапхана тулы халыҡ –\nФәһем бирә кешегә.\nИлаһи көс, дәрт алаһың,\nНурлы әҙиптәр башлаған.\nБыл йыл уңышлы булһын.\nЯңы повесть, хикәйәләр,\nШиғырҙар тыуып торһон.\nБерүк туҙан төшмәһен.\nРәхим итегеҙ, ҡунаҡтар,\nБайрамға йәм өҫтәлһен.\nМилли әҙәбиәт музейының күргәҙмәләр бүлеге мөдире Радмил Абдрахманов мәҙәниәт министры Әминә Шафиҡованың ҡотлау сәләмен уҡып ишеттерҙе. Артабан Благовар районы хакимиәте башлығы Юрий Коземаслов Шишмә төбәгенең етәксеһе Флүр Уразмәтовҡа йыл символы Йылъяҙма-китапты тапшырҙы.\nРайон мәҙәниәт һарайында үткән әҙәби-музыкаль кисәнең үҙенсәлеге шунда булды – Шишмә районы хакимиәте башлығы Флүр Зиннур улынан алып бәләкәс кенә балаларға тиклем шиғыр уҡыны. “Һәр кем кәмендә 20-30 шиғыр белергә тейеш”, – тине етәксе һәм әҙәбиәт классиктарының әҫәрҙәрен яттан һөйләне. Был бит – иҫ киткес күренеш: әгәр һәр даирәлә етәкселәр һүҙен Есениндан, Бабичтан башлай икән, тимәк, доға һымаҡ, шиғыр юлдарына һалынған ҡеүәт тыңлаусыларҙың һәр береһенә рухи ҡалҡан булыр. Афарин, шишмәләр! Гөлназ Арыҫланова, Самира Хәбибуллина, Адэлия Яҡупова, Эмил Камалетдинов, Радмир Урманов, Руфина Нуғаева, Радмир Әлмөхәмәтов, Илнара Хафизова кеүек мәктәп уҡыусыларының оҙон-оҙон шиғырҙарҙы шул тиклем оҫта һөйләүе юҡҡа түгел икән – улар районда үткәрелгән шиғыр ятлаусылар конкурсында еңгән!\nАйгөл Ғәзиева башҡарған башҡорт халыҡ йыры “Зөлхизә” күңелдәрҙе иретте. Ҡурайсы Салауат Ғилметдинов та һоҡланыу тойғоһо уятты. “Әхирәттәр” халыҡ фольклор ансамбле башҡарыуындағы “Сәскәйҙәрең толом-толом” йыры аша залдағылар ошо яҡта тыуған яугир-яҙыусы, шиғырҙар авторы Ғабдулла Байбуринды хәтерләне. Юнир Хисмәтуллиндың, Резеда Әхмәтшинаның, “Ләйсән” халыҡ ансамбленең сығышы тамашасыларға бик оҡшаны.\nТөбәктәге ижад байрамынан һәр кем әҙәбиәт инешенән сафлыҡ уртлағандай таралышҡандыр, моғайын. Бында бит Ҡыҙҙар тауы ҡайындары ла йырлай, шиғыр һөйләй яҡты шишмәләр!


Берләшкән ғәрәп әмирлектәре күсемһеҙ милекте һатып алыу - һатыу кеүек йорт берләшкән ғәрәп әмирлектәре - Ғәрәп илдәре юристар. Ғәрәп онлайн адвокат.\nҒәрәп илдәре юристар. Ғәрәп онлайн адвокат.\nБерләшкән ғәрәп әмирлектәре күсемһеҙ милекте һатып алыу - һатыу кеүек йорт берләшкән ғәрәп әмирлектәре\n99 йыл тиклем тапшырырға була\nӘгәр һеҙ ун биш минут буйы хат ала алмай, зинһар, беҙҙең менән бәйләнешкә тикшереү өсөн ярҙам папканы йәки спаКүсемһеҙ милек һатыу урындары сит ил гражданы рөхсәт биреү дубай. Ҡултығы илдәре граждандары хеҙмәттәшлек итеү советы (НКУ) биләмәһе ирекле йәшәргә рөхсәт бир-ҙе. Ҡайһы бер ваҡиғалар тураһында, сит ил милкенә булған хоҡуғын бар: Пальма, Джумейр, төҙөүселәргә Emaar дубайский башняһы, йәшеллек, ҡала-ара, һәм башҡалар. Ҡайһы бер проекттар, ваҡиғаларҙан ситтә тора, уларға сит биләмәләр асыу өсөн милек, ҡуртымға ер ала. Ҡағиҙә булараҡ, йәшәү өсөн виза биреү күсемһеҙ милек хужаларына, уларҙың яҡын туғандарына ла тарала.\nБыл һәр өс йыл милкендә виза яңыртылған.\nҮҙенсәлектәре ваҡиға булған урында, ғәҙәттә, ҡоҙа-план төҙөргә йәки тамамланыуға тиклем. Һатып алыу һайлау, яҡыныңды һатыу хаҡы һәм иғәнә түләргә тип -15 тәүге ун беренселәр. Шулай булып эшләргә тәҡдим ала депозит холдингы, милек баҙарында ҡабул итәбеҙ, был һатып алыусыға ваҡыт, уның өсөн финанс тамамланған, документтар, һәм уларға оҡшаш. Ғәҙәттә, был срок бер айға тиклем һаҡлап була. Невозвратный депозит осраҡтар була, әгәр һатыусы менән һатып алыу дауам итәсәк хәл түгел. Төрлө планын эшләргә тәҡдим итә, төрлө түләргә мөмкин. Һатып алыу-ғәҙәти практика, шахмат, төҙөлөштө тамамлау өсөн төҙөүселәргә тиклем түләүҙе тәьмин итә. Нисек эшләгән подразделениела ғына тамамлап тапшырылған һәм һатып алырға мөмкин буласаҡ, покупной тулы хаҡын түләргә тейеш була. Үҙенсәлектәре теркәлергә мөмкин буласаҡ, мөмкин булған сит ил һәм е.\nе дубай департаменты сертификат бирелде.\n-Биреш килешеүен һәм башҡа тейешле документтарҙы теркәү бүлегендә бирелгән. Әлегә юҡ һалым, күсемһеҙ милеккә ҡарай. БҒӘ, хәбәрҙәр булды, дуб-ике госпошлина -8 бар үҙ самаһы. Туда-килешеү буйынса сығымдары кире бөтә сығымдарҙы үҙ эсенә ала, аҙаҡ һатып алыу һәм күсемһеҙ милек менән бәйле перепродавать - гонорар адвокат, нотариус хаҡы, теркәлмәгән йыйыуға, һалым һәм иғәнә йыйыу агентлыҡ һ. теркәлгән: ике күсемһеҙ милекте теркәү һәм иғәнәләр түләнгән һәр һатып алыу хаҡы менән һатыу итә. Ер теркәлгән департамент йыйырға ярамай. Вексель буйынса күсемһеҙ милек хаҡы: бер хаҡ менән һатыу күләме иһә биш брокер тиклем тәшкил итә, дөйөм хаҡы һәм күсемһеҙ милек һатып алыуға бәйле. Донъянан иртә алып инеү мөмкинлеге тураһында мәғлүмәт алыу һәм күсемһеҙ милек баҙары туранан-тура инвестициялар аналитика айлыҡ һеҙ почта йәшниктәрен эксклюзив. Донъя менән мәғлүмәт алыу һәм анализлау күсемһеҙ милек баҙарында туранан-тура һеҙ почта йәшниктәрен тәҡдим итә.\nКүсемһеҙ Милек Буйынса Консультация - Күсемһеҙ Милек Менән Алыш - Биреш - Аренда - Дубай\nAnn an liosta nan Dùthchannan a 'Bruidhinn arabais - arabais' Bruidhinn Dùthchannan\n© 2021 Ғәрәп илдәре юристар. Ғәрәп онлайн адвокат.


18:39, 1 ноябрь 2015 версияһы\n141 байт өҫтәлгән , 4 года назад\n18:37, 1 ноябрь 2015 версияһы (төҙәтеү)\n18:39, 1 ноябрь 2015 версияһы (төҙәтеү) (кире алырға)\nМонголияла Ислам тураһындағы иң иҫке мәғлүмәттәр 1254 йылда яҙылғанлығы күренә. Тап шул йылда францискан Гильом де Рубрук Ҡараҡоромға Мүнкә хандың һарайында булып китә. Ул "балбалға табыныусыларҙың" (күрәһең, будда һәм даос ҡорамдары булғандыр) ете ғибәҙәтханаһын һәм ике мәсет күргәнлеген бәйән итә. Шулай итеп, тарихсылар Монголияға Ислам үтеп инеүен 1222 һәм 1254 йылдар араһында тип билдәләй.\nМонголдар Сыңғыҙ хан Афғанстанды яулап алғанда тәүге тапҡыр Ислам менән таныша. 1222 йылда Монголияға ҡайтып барғанда Сыңғыҙ хан Мәүерәннаһрҙа Бохараға инеп сыға.\n1940 йылда Баян-Улгий провинцияһы барлыҡҡа килә.1956 йылда мосолмандар 37 мең(халыҡтың4,3 %-ы), 1989 йылға 121 меңгә етә(6,1 % ) Мосолман ғаиләләрендә тыуым күп булыуға ҡарамаҫтан, ХХ быуаттың икенсе яртыһында Монголияла уларҙың һаны кәмей бара. 1990-сы йылдарҙа сығышы ҡаҙаҡ булған кешеләр бойондороҡһоҙлоҡ алған Ҡаҙағстанға күпләп күсенә.\nМәгәр 2007 йылда ҡаҙаҡтар һаны йәнә 140 меңгә етә (халыҡтың 5,4 %-ы) Башҡа мосолман динлеләр һаны (үзбәк, уйғур, татар һ.б) бер нисә йөҙҙән уҙмай. Монголияның Убсунур аймағында (2000 йыл иҫәбе буйынса 9 мең, 2007 йылдағы ағымдағы иҫәп буйынса - 7 мең) хотон этник төркөмө йәшәй, улар сөнни мосолман булып, Монголияға 300 йыл самаһы элек Көнсығыш Төркөстандан күсерелгән булған.Йылдар дауамында улар монгол теленә күсеп, будда һәм шаман инанысын тота башлаған. Хотондарҙа Ислам йолалары бик әҙ (мәҫәлән, бабаға ултыртыу) һаҡланған. Әлеге ваҡытта улар мосолманлыҡҡа кире ҡайта башлаған. ▼\n▲Мәгәр 2007 йылда ҡаҙаҡтар һаны йәнә 140 меңгә етә (халыҡтың 5,4 %-ы) Башҡа мосолман динлеләр һаны (үзбәк, уйғур, татар һ.б) бер нисә йөҙҙән уҙмай. Монголияның Убсунур аймағында (2000 йыл иҫәбе буйынса 9 мең, 2007 йылдағы ағымдағы иҫәп буйынса - 7 мең) хотон этник төркөмө йәшәй, улар сөнни мосолман булып, Монголияға 300 йыл самаһы элек Көнсығыш Төркөстандан күсерелгән булған.Йылдар дауамында улар монгол теленә күсеп, будда һәм шаман инанысын тота башлаған. Хотондарҙа Ислам йолалары бик әҙ (мәҫәлән, бабаға ултыртыу) һаҡланған. Әлеге ваҡытта улар мосолманлыҡҡа кире ҡайта башлаған.\n2000-се йылдарҙа кәмеп торһа ла, 2007 йылда ҡаҙаҡтар һаны йәнә 140 меңгә етә (халыҡтың 5,4 %-ы) Башҡа мосолман динлеләр һаны (үзбәк, уйғур, татар һ.б) бер нисә йөҙҙән уҙмай.\n== Мосолмандар йәшәгән төбәктәр ==\nhttps://ba.wikipedia.org/wiki/Махсус:Сравнение_версий/537386 ҡабул ителгән


Юрий Пустовгаров: Кисекмәҫтән электр энергияһын ҡулланыуҙы экономиялау менән шөғөлләнергә кәрәк // Иҡтисад | новости башинформ.рф\nЮрий Пустовгаров: Кисекмәҫтән электр энергияһын ҡулланыуҙы экономиялау менән шөғөлләнергә кәрәк\n11:03, 18 апреля 2011 Иҡтисад\n2011 йылдың 1 ғинуарында Рәсәй энергетика тармағы реформаһының күсеү осоро тамамланды. Был осор өс йыл (2008, 2009, 2010 йылдар) дауам итте. Хәҙер ҡулланыусылар электр энергияһын “Башкирэнерго”нан туранан-тура түгел, ә бөтә илдең күмәртә баҙары аша ала, “Башкирэнерго” ла үҙ энергияһын күмәртә баҙарына һата. Был процесты Рәсәй Энергетика министрлығы ҡарамағында махсус төҙөлгән ойошма – “Баҙар советы” көйләй, ә халыҡ өсөн Федераль тариф хеҙмәте булдырылған.\nҺөҙөмтәлә электр энергияһына хаҡтар ярайһы уҡ артты. Был хәл эшҡыуарҙар берләшмәһенең һәм предприятиелар етәкселәренең республика Президентына күпләп мөрәжәғәт итеүенә сәбәпсе булды. Рөстәм Зәки улы эште үҙ ҡарамағына алды һәм федераль кимәлдә республикалағы хаҡтарға бәйле хәлде ҡарауҙы ойошторҙо. Оҙайлы һөйләшеүҙәрҙән һуң мәсьәлә хәл ителде. Был проблема буйынса аңлатмалар һорап беҙ вице-премьер Юрий Пустовгаровҡа мөрәжәғәт иттек.\n— Ысынлап та, күптәр өсөн хаҡтарҙың артыуы көтөлмәгән хәл булды. Әлбиттә, энергетика хужалыҡтарының бөтә белгестәре был турала алдан белә ине, ә күҙалланған хаҡтар Федераль закон талап иткәнсә, һатыу компаниялары сайттарында бирелде, – тине ул. – Алдан уҡ шуны әйтергә теләйем: бөгөн түләүселәрҙең ике категорияһы бар – дәүләт тарафынан ҡәтғи регламентланған тарифтар буйынса түләүсе халыҡ һәм тарифһыҙ, күмәртәләп һәм ваҡлап һатыу хаҡтарын ғына файҙаланып, электр энергияһын ҡулланыу ҡеүәте һәм ваҡытына ҡарап, 48 категория буйынса түләгән хужалыҡ субъекттары.\nШулай итеп, 2011 йылға тариф республика халҡы өсөн 1кВт/сәғәт өсөн 1 һум 91 тин, электр плиталарынан файҙаланыусылар өсөн 1 һум 33 тин тәшкил итә, ауыл халҡы өсөн 0,7 күләмендәге түбәнәйтелгән коэффициент ҡулланыла. Сағыштырыу өсөн күршеләребеҙҙәге һандарҙы килтерәйем: халыҡ өсөн тариф Татарстанда 2 һум 43 тин, Ырымбурҙа – 2 һум 39 тин, Силәбе өлкәһендә – 2 һум 33 тин, Свердловск өлкәһендә – 2 һум 43 тин, Пермь крайында – 2 һум 49 тин, Удмуртияла – 2 һум 73 тин. Йәғни беҙҙә иң арзан билдәләнгән ҡеүәте 50 мВт-нан кәмерәк булған сәнәғәт предприятиелары кеүек ҡулланыусылар категорияһына йүнәлтелә. Һөҙөмтәлә түбән ҡулланыу ставкаһы буйынса энергия менән тәьмин ителгән хужалыҡ субъекттарында 2010 йылға хаҡтар үҫеше, тәүге вариантта ҡаралғанса 120-146 процент урынына, 111-115 процент, юғары һәм уртаса көсөргәнешлелек ставкалары категориялары буйынса сәнәғәти ҡулланыусыларҙа, 115-136 процент урынына, 111-116,4 процент тәшкил итә. Төп ҡулланыусыларҙа, билдәләнгән ҡеүәте 50 мВт-нан юғарыраҡ булған эре компанияларҙа (ундай беҙҙә 11) хаҡтар былтырғы кимәлгә ҡарағанда 132-134,7 процентҡа артҡан, шул уҡ ваҡытта бөтә ҡулланыусылар өсөн хаҡтарыбыҙҙың абсолют дәүмәле күрше төбәктәрҙәге хаҡтар менән сағыштырғанда түбәнерәк. Быны тикшереү еңел – бөтә һатыу компанияларының сайттары асыҡ. Хәҙер, ҡарар ҡабул ителгәндән һуң, БР Тарифтар буйынса комитеты үҙ ҡарарын әҙерләйәсәк һәм 1 апрелдән ҡулланыусылар өсөн иҫәптәр мин әйтеп үткән һандар сиктәрендә билдәләнәсәк.\nПроблеманың икенсе яғы ла бар – хәҙер беҙҙең станциялар етештергән электр энергияһы Рәсәй өсөн дөйөм күмәртә баҙарына һатыла, ул республика өсөн бензин, двигателдәр, автобустар һәм башҡалар кеүек тауарға әүерелде. Өс йыл күмәртә баҙарына сыҡмайынса, ябыҡ система булып ҡалыуыбыҙ бумеранг булып әйләнеп ҡайтты. Ҡулланыусылар өсөн хаҡтарҙы күмәртә баҙары билдәләне, ә электр станцияларының үҙ продукцияһы – электр энергияһы менән күмәртә баҙарына инеүе хаҡ буйынса дәүләт тарафынан етди контролдә тотола. 2010 йылда уның ниндәй кимәлдә булыуы мөһим түгел, барыһы өсөн дә үҫеш 4 проценттан артмай. Шуға күрә республика 2011 йылда тулайым төбәк продуктында яҡынса 15 миллиард һумды алып еткермәйәсәк, ә уларға 1 миллиард һумлыҡ һалымдар ҙа, электр станцияларын ремонтлауға һәм модернизациялауға инвестициялар ҙа инә. 2011, 2012, 2013 йылдарҙа башҡаларҙы ҡыуып етеү бурысы ҡуйыла.\nАртабан нимәләр көтә? Ике-өс йыл бөтә ил өсөн уртаса хаҡ билдәләнәсәк. Әле хаҡтарҙың түбән булыуы 2013 йылға башҡаларҙы ҡыуып етергә тейешлегебеҙҙе аңлата. Республика Президентының эштә ҡатнашыуы һөҙөмтәһендә бәләкәй һәм урта бизнес, бюджет ойошмалары, сәнәғәттең ҙур өлөшө өсөн өҫтәп тағы ла бер йыл бирелеүе мөмкин.\nНимә эшләргә? Беренсенән, республика Президентына рәхмәт әйтергә, икенсенән, кисектермәҫтән ҡулланыуҙы экономиялау, энергетик аудит яһау менән шөғөлләнергә кәрәк. Һәр бер энергетика хужалығында һаҡлап тотонорлоҡ нәмәләр бар, беҙ быны күрәбеҙ. Көн һайын!\nТеги: тарифтар, энергетика


Өфөлә Башҡортостандың иң яҡшы социаль хеҙмәткәрҙәре наградланды // Йәмғиәт | новости башинформ.рф\nӨфөлә Башҡортостандың иң яҡшы социаль хеҙмәткәрҙәре наградланды\n9:33, 6 июня 2013 Йәмғиәт\nМ.Ғафури исемендәге Башҡорт дәүләт академия драма театрында Социаль хеҙмәткәрҙәр көнө алдынан «Социаль хеҙмәтләндереү учреждениеһының иң яҡшы хеҙмәткәре» республика конкурсында еңеүселәрҙе тәбрикләү тантанаһы үтте.\n— Бөгөн социаль өлкәлә эшләгән 14 мең хеҙмәткәр үҙҙәренең һөнәри байрамын билдәләй, — тине вице-премьер Лилиә Ғүмәрова. – Һеҙҙең эшегеҙ бик мөһим – һеҙ кешеләргә ауыр хәлдән сығыу юлдарын табырға ярҙам итәһегеҙ. Ветерандарға айырыуса рәхмәт һүҙҙәрен еткерәм. Уларҙың хеҙмәте ярҙамында Башҡортостандың социаль өлкәһе Рәсәйҙә иң яҡшыларҙың береһе һанала.\n— Айырым кешеләргә ярҙам итеп, беҙ дәүләт бурысын үтәйбеҙ – йәмғиәттә татыулыҡ һәм тыныслыҡ булдырабыҙ, — тип билдәләне төбәктең хеҙмәт һәм халыҡты социаль яҡлау министры Ленара Иванова. – Социаль яҡлау органдарында осраҡлы кешеләр юҡ һәм була ла алмай. Бында үҙ эшен һәм, иң мөһиме, кешеләрҙе яратҡан хеҙмәткәрҙәр генә эшләй ала. Бөгөн беҙҙең алда ҙур бурыстар тора. Тәү сиратта, консерватив тармаҡтан перспективалы өлкәгә әйләнергә тейешбеҙ. Хлыҡҡа ярҙам күрһәтеү алымдарын яңыртыу, хеҙмәттәр спектрын киңәйтеү, яңы учреждениелар һәм заманса технологиялар булдырыу өҫтөндә эшләйбеҙ.\nРеспублика конкурсында еңеүселәр араһында Бөтә Рәсәй һөнәри оҫталыҡ бәйгеһенең «Социаль хеҙмәтләндереү учреждениеһының хеҙмәт буйынса иң яҡшы инструкторы» номинацияһында еңеүсе Наталья Бочкова ла билдәләнде.\n— Конкурста еңер өсөн бик күп көс һәм ваҡыт талап ителде, — тине бөтә Рәсәй бәйгеһендә еңеүсе, Белорет реабилитациялау үҙәгенең хеҙмәт буйынса инструкторы Наталья Бочкова. – Мин балаларҙы тегергә, сигергә өйрәтәм. Энә лә тота белмәгән балаларҙың бер аҙҙан һуң уйынсыҡтар тегеп шатланыуы – минең өсөн иң ҙур бүләк.\nБөгөнгө көндә республиканың Хеҙмәт һәм халыҡты социаль яҡлау министрлығы системаһында 14 мең кеше хеҙмәт итә, 81 учреждение эшләй. 2012 йылда 300 меңдән ашыу кеше хеҙмәтләндерелгән. Төп категория – оло йәштәге кешеләр.\nТеги: социаль яҡлау,һөнәри байрамдар


Өфө Еңеү байрағын ҡаршылай // Йәмғиәт | новости башинформ.рф\nӨфө Еңеү байрағын ҡаршылай\n15:18, 16 февраля 2016 Йәмғиәт\nӨфөлә «Еңеү байрағын ҡаршылау» акцияһы башланды. Сара 1941-1945 йылдарҙағы Бөйөк Ватан һуғышында Еңеүҙең 71 йыллығына арналған. Ойоштороусыһы — Дәүләт-ара герой ҡалалар һәм хәрби дан ҡалалары союзы ярҙамында ҡала хакимиәтенең мәғариф идаралығы. Акция үҫеп килеүсе быуынды илһөйәрлек рухында тәрбиәләү маҡсатында уҙғарыла.\n15 февралдән 29 апрелгә тиклем Өфөнөң барлыҡ райондарында совет халҡының фашистик Германияны Еңеүенең рәсми символы булған байраҡтың күсермәһен тапшырыу эстафетаһы ойошторола. Айырыуса айырылып торған учреждениелар һәм белем биреү ойошмалары ҡатнаша.\nҠала хакимиәтенең матбуғат хеҙмәтендә хәбәр итеүҙәренсә, Еңеү байрағын тәүгеләрҙән булып Дим районы ҡабул итте. Символ тантаналы рәүештә 101-се мәктәпкә тапшырылды, һуғыш йылдарында унда хәрби госпиталь булған. Һуңынан эстафета 123-сө лицейға күсте. Дим районында Еңеү символы бер аҙна буласаҡ, артабан ул Ленин, Киров, Совет, Октябрь, Орджоникидзе райондарына тапшырыла. Акция Өфөнөң Калинин районында тамамлана.\nТеги: еңеү байрағы,хәрби-патриотик тәрбиә биреү


Өфөнөң Дим биҫтәһендә билдәһеҙ кешеләр «Ну, погоди!» йәнһүрәте геройына ҡуйылған скульптураның башын киҫеп алып киткәндәр\nБыл турала социаль селтәрҙәрҙең береһендә хәбәр ителә. Эскәмйәлә ултырған бүре һыны ике йыл самаһы элек урынлаштырылғайны. Ул шундай уҡ парк биҙәгенә әүерелде. Әйтергә кәрәк, Дим биҫтәһендә вандализм осрағы тәүге тапҡыр ғына теркәлмәй. Былтыр шулай уҡ билдәһеҙ кешеләр велосипедсыға ҡуйылған скульптураға ла зыян килтергәйне.


Ғаиләбеҙ – байлығыбыҙ | Йәншишмә\nҒаиләбеҙ – байлығыбыҙ\nНаписал в 19 декабря 2017, 11:44\nБиш кешебеҙ ғаиләлә: атайым, әсәйем, ике һеңлем һәм мин. Атайым Ирек шахтала эшләй. Өйҙә ул йорт тирәһен, кәртә-ҡураны тәртиптә тота. Әсәйемдең исеме – Гөлсәсәк. Ул бәләкәй һеңлемде ҡарай һәм өй эштәре менән булыша. Ә мин – Илмир. V синыфта уҡыйым. Малай булғас, күберәк атайым тирәһендә булышам. Һеңлем Элина икенселә «дүртле» һәм «бишле» билдәләренә генә өлгәшә. Ул өйҙә әсәйемә ярҙам итә: һауыт-һаба һәм иҙән йыуа, саң һөртә. Иң бәләкәй һеңлем Виленаға яңыраҡ ҡына 1 йәш тулды. Атларға тырышып тора, әле имгәкләп йөрөй.\nБеҙ ғаиләбеҙ менән тәбиғәттә ял итергә, тыуған көндәрҙе үткәрергә яратабыҙ. Ял көндәрендә күрше ауылға өләсәй, ҡартәсәйҙәребеҙгә ҡунаҡҡа барабыҙ. Үҙемдең шундай татыу ғаиләм булыуына ҡыуанам. Киләсәктә атай-әсәйемә терәк булырға, уларға һәр саҡ ярҙам итеп торорға теләйем.\nХәйбулла районы, Өфө ауылы.\n« Әлдә һин бар әле донъяла!\nӘҙеһәмовтарҙың бәләкәй дәүләте »


Рәсәйҙә археологтар көнө билдәләнде | ГТРК «Башкортостан» — Новости Уфы и РБ\nАрхеология – үткәнебеҙҙең ваҡыт шаршауын асҡан, тарихыбыҙ серҙәре менән таныштырған, ҡайһы саҡта иҫ китәрлек асыштар яһаған фән. Милли музейҙа хәҙерге заман Башҡортостан археологияһына нигеҙ һалыусыларҙың береһе – Мәхмүҙә Садыҡова һәм Алексей Шмидт иҫтәлегенә күргәҙмә асылды. Зарема Садыҡова әсәһе хаҡында сәғәттәр буйына һөйләй ала. “Тыуған иленең һауаһын яратты”, — ти ул билдәле ғалим-археологты ҡылыҡһырлап. Мәхмүҙә Хисай ҡыҙы ҡаҙыу эштәренә йыш ҡына үҙе менән ғаиләһен дә алып китергә мәжбүр булған. Мәхмүҙә Садыҡова хәҙерге заман Башҡортостан археологияһына нигеҙ һалыусыларҙың береһе. Башҡорт ҡатын-ҡыҙҙарынан беренсе профессиональ археолог. Ҡатын-ҡыҙ өсөн ул заманда археологик ҡаҙылмалар эштәрен башҡарыу ҡатмарлыҡтар килтерә. Мәхмүҙә Садыҡованың төп тикшеренеү йүнәлеше — Көньяҡ Уралдың сармат мәҙәниәте. Бер нисә археологик ҡомартҡыны аса: Иҫке муса ҡурғандары, Убалар, Шәкетау тауының көнсығыш битләүендә Шаһ-Тау, Иҫке Ҡыйышҡы ҡурғандарын өйрәнә. Тиҫтәләгән ғилми хеҙмәт авторы. Республиканың милли музейы фондында һаҡланған ҡаҙылма ҡомартҡылары менән Мәхмүҙә Садыҡованың шәхси әйберҙәре лә урын алған. Күргәҙмә менән ғалим-археологтың таныштары, яҡындары, хеҙмәттәштәре танышты. Зарема Әхмәтшәрип ҡыҙының бергә уҡыған иптәштәре лә килгән, улар иһә әхирәтен әсәһенә ныҡ оҡшаған, тип белдерҙе. Совет ғалим-археологы Мәхмүҙә Садыҡоваға август айында 100 йәш тулыр ине. Күргәҙмәлә шулай уҡ совет археологы һәм шәрҡиәтсеһе Алексей Шмидтың ҡаҙылма ҡомартҡылары урын алған. Алексей Шмидт Кама буйы боронғо халыҡтарының тарихын һәм этногенез проблемаларын, Урал халыҡтарының дине һәм сәнғәтенең килеп сығышын, үҫешен, мәҙәниәтен тикшерә, археология мәҙәниәтенең үҙ ваҡыты өсөн классификацияларҙың бөтөн методикаһын барлыҡҡа килтерә, уларҙы осорҙарға бүлә һәм аныҡ хронологияһын эшләй.Күргәҙмә Рәсәй академия археологияһына 100 йыл, “Башҡортостандың археология йәмғиәте” төбәк ижтимағи ойошмаһы барлыҡҡа килеүенә 10 йыллығына арналған. Тормош-көнкүреш әйберҙәре, биҙәүестәр, һауыттар – беҙҙең эраға тиклем 4-се быуаттарҙағы ҡаҙылма ҡомартҡылар менән яҡындан танышырға мөмкин.


Башҡортостан эшҡыуарҙар өсөн уңайлы шарттар тыуҙырған төбәк | ГТРК «Башкортостан» — Новости Уфы и РБ\nБашҡортостан эшҡыуарҙар өсөн уңайлы шарттар тыуҙырған төбәк\n15 сентября 2021 — 13:00 ГТРК «Башкортостан»\nБашҡортостан эшҡыуарлыҡҡа административ баҫым индексы буйынса һуңғы йылда ун алтынсы урындан туғыҙынсы баҫҡысҡа күтәрелгән. Төбәк бизнесты үҫтереүгә булышлыҡ итеү биләмәһе булып ҡала.” Ошо турала Республика Башлығы Радий Хәбиров менән осрашыуҙа эшҡыуарҙарҙың хоҡуҡтарын яҡлау буйынса Рәсәй Президенты ҡарамағындағы тулы хоҡуҡлы вәкил Борис Титов белдерҙе. “Башҡортостанда бизнесҡа ярҙам итеү буйынса бихисап программа эшләй. Шуға күрә федераль үҙәк республика тәжрибәһен өйрәнеп, уларҙы ил буйынса индерергә планлаштыра. Коронавирус тармаҡҡа тәъҫир итмәй ҡалмаған. Эшҡыуарлыҡ ныҡ ҡына зыян күргән. Әммә төбәк иҡтисады аяҡҡа баҫыу темпттарын юғары кимәлдә тота”, — тине Борис Титов. Эшҡыуарлыҡҡа административ баҫым индексы буйынса Ульяновск өлкәһе, Удмурт һәм Адыгей республикалары алдынғы урындарҙы биләй. Ә бына Иркутск өлкәһе, Дағыстан һәм Ҡабарҙы-Балҡар республикаларында хәл яҡшыларҙан түгел.


Кәмәлек башҡорттары традицион халыҡ уйын ҡоралдарын үҙләштерә // Мәҙәниәт | новости башинформ.рф\nКәмәлек башҡорттары традицион халыҡ уйын ҡоралдарын үҙләштерә\n12:43, 16 августа 2016 Мәҙәниәт\nҺарытау өлкәһенең Мәҡсүт ауылында йыйын байрамы уҙҙы. Уны 17 йыл эсендә тәүге тапҡыр башланғыс кластар уҡытыусыһы Римма Биктимерованың тәҡдиме буйынса ошо ауылда тыуып үҫкәндәр һәм унда йәшәүселәр ойошторҙо. Байрамға борон-борондан Кәмәлек йылғаһы буйында йәшәгән урындағы башҡорттар йыйылды.\nСараны үткәреү өсөн Башҡортостандың атҡаҙанған мәҙәниәт хеҙмәткәре, Ш.Бабич исемендәге премия лауреаты Рәис Низаметдинов килде. Ул режиссер, ҡурай буйынса уҡытыусы булып сығыш яһаны. Бөтә Рәсәй һәм халыҡ-ара конкурстар лауреаты, «Ятаған» этно-төркөмө лидеры Илдар Шакиров думбырала уйнау буйынса оҫталыҡ дәресе бирҙе. Йыйынға популяр йырсы Ирек Ноғоманов та саҡырылғайны.\n«Әҙерләнеү өсөн бер аҙна ваҡыт кәрәк булды. Балалар оҫталар менән бер сәхнәлә ҡумыҙҙа, ҡурайҙа, думбырала уйнаны. Бейеүҙәр ҙә бар ине. Тамашасылар балаларҙың үҙ һәләтен күрһәтә алыуына хайран ҡалды! — тип һөйләне Илдар Шакиров. — Минең башҡортса бик таҙа һөйләшкән халыҡҡа, уларҙың алсаҡ, ихлас, хеҙмәт һөйөүсән һәм йыр-моңға маһир булыуҙарына иҫем китте».\nТеги: халыҡ ижады,төбәктәрҙәге башҡорттар


Яҙмышына үҙе хужа » "Урал" гәзите\nКескәйҙән маҡсатлы, тырыш, сәмле һәм рухлы булып үҫкән йәштәребеҙгә ҡарап, илебеҙҙең, еребеҙҙең, халҡыбыҙҙың киләсәге яҡты буласағына һѳйѳнѳп ҡуяһың. «Башкирэнерго» акционерҙар йәмғиәтенең «Белорет электр селтәрҙәре” филиалы буйынса реле һаҡлау һәм автоматика бүлеге начальнигы урынбаҫары Рифат Ислам улы Ҡотлобаев ана шундай егеттәрҙең береһе ул. Уның эстән дә, тыштан да матур булыуына һоҡланмаған кеше юҡтыр. Хеҙмәт юлын ябай электриктан башлаған Рифаттың карьера баҫҡысынан юғары тиҙлектә үрләүенең сере уңғанлыҡта, ябайлыҡта, кешелеклелектә, һәр эшкә намыҫлы һәм яуаплы ҡарауҙа. Үҙ-үҙенә талапсан Рифат изге күңелле булыуы, ихласлығы менән һәр кем күңеленә асҡыс таба белә.\n2006 йылда эшкә килгәндән бирле Рифат Ҡотлобаев үҙен тик яҡшы яҡтан ғына күрһәтте,- тип һѳйләй бүлек начальнигы Сергей Викторович Кузьмин. – Даими рәүештә һѳнәри оҫталығын, хеҙмәт ысулдарын камиллаштырыу ѳҫтѳндә эшләй, үҙенә лә, ҡул аҫтында эшләүселәренә лә талапсан, шул уҡ ваҡытта ихтирамлы һәм иғтибарлы. Тап шуға ла бер ғаилә, бер команда булып эшләйбеҙ. Рифат Ислам улы профсоюз комитеты ағзаһы булараҡ, коллективта спорт сараларын ойоштороусы ла. Команда булдырып, тѳрлѳ кимәлдәге спорт ярыштарына йѳрѳтә. Ҡыҫҡаһы, һәр яҡлап та килгән егет. Инженер һәм начальник урынбаҫары булып эшләгән осорҙа электр энергияһын ҡулланыусыларҙы ышаныслы һәм хәүефһеҙ хеҙмәтләндереү буйынса күп тәҡдимдәр индерҙе. Белорет электр селтәрҙәре подстанцияларының тотороҡло эшләүендә лә Рифат Ислам улының ѳлѳшѳ ҙур. Шуға ла ул күп тапҡырҙар Рәхмәт хаттары менән бүләкләнде.\nОяһында ни күрһә, осҡанында шул булыр, тип юҡҡа ғына әйтмәгәндәр. Мәүлиҙә Нурғәле ҡыҙы менән Ислам Йыһанур улы Ҡотлобаевтар Рифат менән Илфат улдарына һәйбәт тәрбиә һәм белем биргәндәр. Рифат күптән ике юғары уҡыу йортон тамамлаһа, Илфат киләһе йыл икенсе юғары белемгә эйә буласаҡ. Ул бѳгѳнгѳ кѳндә мировой судта эшләй. Һѳнәре буйынса энергетик Ислам Йыһанур улы әлеге ваҡытта «Комэнергосервис» йәмғиәте директоры, ә Мәүлиҙә Нурғәле ҡыҙы завод поликлиникаһында эшләй. Рухи ҡиммәттәр, милли йолалар һаҡланған йортта балалар ҙа ғәмле, даланлы, маҡсатлы булып үҫә шул. Киләһе йыл да Ҡотлобаевтар ѳсѳн шатлыҡ-ҡыуаныстарға бай булһын.


Көҙҙөң сере күңелдәрҙә » Башкортостан кызы | Башҡортостан ҡыҙы\nКешене сер әйҙәй. Үҙен нимә көткәнен алдараҡ белһә, йәшәүҙең ҡыҙығы ла ҡалмаҫ ине. Иҫәпләүҙәр буйынса, үҙ вафатының теүәл ваҡытын 2 генә процент белергә теләгән, аҙаҡ улар ҙа алдан әйтелеп ҡуйылыуына үкенес белдергән.\nБалаға үҙ йәшенә тәғәйенләнгәне түгел, апай-ағайҙары уҡыған китаптар ҡыҙыҡ. Хатта уларҙы алдан уҡый башлаһа, һуңынан фәнгә ҡыҙыҡһыныуын юғалта. Баҡтиһәң, һәр белемде алыу өсөн ныҡышмалылыҡ, эҙмә-эҙлеклелек, йөрәгең аша үткәреү, хәтерҙә нығытыу кәрәк икән. Cер ҡутарып, талап, тартып ала торған нәмә түгел. Сәскә тажы кеүек асылғанын көтөү, сабырлыҡ талап ителә икән уға өлгәшеү өсөн.\nМөғжизә тигәндә, беҙ көтөлмәгәнлекте күҙ уңында тотабыҙ. Уйламағанда, ҡапыл килеп ябырылыр бәхет кеүек. Ә уның бары беҙгә билдәһеҙ, беҙҙең аңдан, күҙҙән йәшерен нәмә икәне уны сер итә.\nОшо бәхеттәлер кеше өсөн йәшәү мәғәнәһе. Йәшәй-йәшәй көтөлмәгән бәхеттәр ҙә әҙәйә төшкән һымаҡ. Аҡылың, аңың менән ҡыуанысты ла тәғәйене итеп ҡабул итергә өйрәнгәнгә лә шулайҙыр. Сабый бала шикелле ҡыуанған йә иһә ҡайғырған мәлдәрҙең ваҡытлыса ғына булыуын төшөнгәнгәлер ул бары. Барыһы үтә... Бер-бер артлы алмашынып торған миҙгелдәрҙе генә ал. Күкрәп һүнгән йәйҙәрҙе алтын көҙҙәр алмаштырып, беҙҙе яйлап ҡына һалҡын ҡыштарға индерә. Йыл мөсәлдәренең тиҙ-тиҙ үҙгәреп тороуы ла, шатлыҡты яңыртып, бәхет тойғоһон тәрәнәйтә икән. Унда ла кеше күңеле сер эҙләй, яңы миҙгелдәр уға яңы хистәр менән бәхеткә тулыштырыр кеүек.\nКөҙ – ҡыштыр-ҡыштыр япраҡтар мәлендә ағастар гөлтләп тоҡанып һүнә. Был миҙгел күптәрҙе фәлсәфәүи уйҙарға һала. Үҙе бер серлелеккә сорнап, күңел ҡылдарына нескә ҡағыла. Һиллектә рәхәтлек кенә түгел, әле бер ҡасан, бер кем сисмәгән сер ҙә бар кеүек. Һәр кем күңеленә үҙенә оҡшаған япраҡты һайлай, һәр кемдең үҙ көйө, үҙ тауышы, үҙ юлы... һәм... һәр кемдең үҙ сере.\nӘ шулай ҙа... Серҙе белгәндә лә, тормоштоң бөтә ҡатмарлы боролоштарын күҙ алдына килтергәндә лә, йәшәүҙе, кешеләрҙе яратыу, моғайын да, әҙәм балаһының иң ҙур ҡаһарманлығы, хикмәте, мөғжизәһе шулдыр.


Иң мөһиме—ихлас күңелдән!\nБайрам уңайынан яҡындарығыҙға ҡайҙан һәм ниндәй бүләктәр алырға тип баш ватаһығыҙмы? Беҙ Сибай ҡалаһының Таусылар проспекты, 9, Баймаҡ ҡалаһының Юбилей урамы, 13 адрестары буйынса урынлашҡан «Ариадна» магазинына барырға кәңәш итер инек.\n«Ариадна» магазинында нимә генә юҡ! Төрлө материалдарҙан эшләнгән сифатлы һауыт-һаба, сәғәттәр, сувенирҙар, вазалар, яһалма сәскәләр, люстра, плафондар һәм башҡаһы күңелегеҙгә хуш килер.\n—Беҙ был йүнәлештә һигеҙ йыл эшләп киләбеҙ. Баймаҡта 2013 йылда махсус магазин асһаҡ, Сибайҙағы сауҙа нөктәһенә бер йыл булды. Тауарҙарҙы төрлө ерҙән заказ менән алабыҙ. Сифатлы, шул уҡ ваҡытта кеҫәгә һуҡмаҫлыҡтарын һайлайбыҙ. Башлыса Рәсәйҙә етештерелгәндәренә өҫтөнлөк бирәбеҙ,—ти магазин директоры Алексей Георгиевич Аксенов.\nЫсынлап та, «Ариадна» бай ассортименты менән үҙенә йәлеп итә. Бында ябай ғына быяла сынаяҡтарҙан алып сынъяһау итеп эшләнгән фаянс, фарфор йыйылмалар ҙа бар. Һауыт-һабаның сағыулығы, төрлөлөгө күҙҙең яуын ала.\nЙәнә бүләк өсөн отошло вариант—сәғәт. «Ариадна»ла уның ниндәйе генә юҡ! Ябай стенаға элмәлеләре, балалар, аш бүлмәләре өсөн тәғәйенләнгәндәре, сәғәт-сувенир, фото ҡуйырлыҡ рамка менән бергә эшләнгәндәре... Һуңғы арала ҙур ҡыҙыҡһыныу тыуҙырған модулле сәғәт-һүрәттәрҙе арзан ғына хаҡҡа алырға була.\nЙорт-фатирҙарын заманса зауыҡ менән биҙәргә теләүселәр бында һәр төрлө йыһаз таба ала. Мәҫәлән, вазалар. Уларҙың ыҡсымдары ла, бүлмә мөйөшөнә йәм бирерҙәй ҙурҙары ла бар.\nЛюстра-плафондарҙы һайлай башлаһаң—баш әйләнеп китмәле. Ябай плафондар, бра, светильниктар, торшерҙар, күп функциялы итеп эшләнгән пультлы, музыкалы люстралар. Иң һайлансыҡ кешенең дә күңеленә ятырҙайын табырға мөмкин. Әйткәндәй, Яңы йылға тиклем Пенза ҡалаһында етештерелгән кухня плафондарына 20% ташлама ҡаралған.\n«Ариадна» магазинында ваҡ сувенирҙарҙың күплеге лә хайран итә. Балалар ҙа, ололар ҙа уларҙы яратып ҡабул итер. Копилка, баҡса сувенирҙары, асҡыс элеү өсөн ҡумталар, барометрҙар—быларҙың барыһы ла бар бында.\nКөндәлек ҡулланыу өсөн сәйнүк, табаҡ-кәстрүлдәр, силикон таҡталар, формалар ҙа күп. Fөмүмән алғанда, һәр кем үҙ күңеленә һәм кеҫәһенә ҡарап бүләктәр һайлай ала. Хаҡтары ла «тешләшмәй», арзан булыуы менән йәлеп итә.\nЙыл әйләнәһенә һуғыш ветерандарына һәм уларға тиңләштерелгәндәргә, хеҙмәт ветерандарына, инвалидтарға, Чернобыль аварияһының эҙемтәләрен бөтөрөүҙә ҡатнашыусыларға, «ҡыҙыу нөктәләрҙә» булыусыларға, күп балалы ғаиләләргә, яңы фатирға күсеүселәргә һәм тыуған көндәрен билдәләүселәргә 10% ташлама ҡаралған. Әле «Аҡ ҡыш» акцияһы иғлан ителгән, ул ҡайһы бер тауарҙарға 50 %-ҡа тиклем ташлама бирә.15 декабрҙән алып Яңы йылғаса ҡайһы берҙәренең хаҡы төшөрөлә.\nТөймә лә бүләк, дөйә лә бүләк, ти халыҡ әйтеме. Иң мөһиме ул ихлас күңелдән булырға тейеш. Әгәр инде өҫтәүенә файҙалы ла икән—бигерәк тә шәп. Бына ошоларҙы күҙ уңында тотоп эш итә лә инде «Ариадна» магазины хужалары.\nМәҡәлә реклама хоҡуғында баҫылды.


Бөгөн Төрки телле театрҙарҙың «Туғанлыҡ» VI Халыҡ- ара фестивале асылды.\nЙола буйынса, сара милли батырыбыҙ Салауат Юлаев һәйкәленә сәскә һалыуҙан башланып китте. Унда Башҡортостан Республикаһының мәҙәниәт министры Әминә Шафиҡова, министр урынбаҫары Шамил Абдраҡов, Өфө ҡала Хаҡимиәте башлығы урынбаҫары Сынтимер Баязитов, фестивалдең директоры Олег Ханов һәм жюри, театр тәнҡитселәре, ҡунаҡтар ҡатнашты. Унан һуң Театр урамы буйлап барлыҡ ҡунаҡтар милли кейемдәрҙә парадҡа йыйылды. Ә сәхнәнән уларҙы 7 ырыу батырҙары фестивалдә ҡатнашҡан театрҙарҙың туған телендә сәләмләне.\n«Бөгөн беҙҙен республикабыҙ тағы ла ошо күркәм байрамды ҡаршы ала. Был фестивалдең исемен дә тәржемәләргә кәрәк түгел – туғанлыҡ хисе менән дуҫлыҡҡа ни етә. Башҡортостан Республикаһың Башлығы һәм Респбулика хөкүмәте исеменән барлыҡ дуҫтарыбыҙҙы, театр коллективтарын, беҙҙең Башҡортостаныбыҙға «Туғанлыҡ» фестиваленә килгәндәре өсөн ҡотлайбыҙ» — тине Башҡортостан Республикаһы Хөкүмәте Премьер-министры урынбаҫары Салауат Сәғитов.\nАртабан концерт программаһын Әбйәлил ағинәйҙәре, Фәйзи Ғәскәров исемендәге дәүләт академия халыҡ бейеүҙәре ансамбле, йырсы Әлфиә Ниғмәтуллина, «Йатаған» һәм «Зәйнетдин» төркөмдәре дауам итте. Фестиваль спектаклдәренең исемелеген Мәжит Ғафури исемендәге Башҡорт дәүләт академия драма театры Жан Ануйҙың «Антигона» спектакле менән асып ебәрҙе.\nТөрки телле театрҙарҙың «Туғанлыҡ» VI Халыҡ-ара фестивале 1991 йылда Башҡортостан Республикаһы Мәҙәниәт министрлығы башланғысы менән Өфө ҡалаһында төрки донъяһы илдәре һәм республикаларының тарих, мәҙәниәт һәм тел оҡшашлығына нигеҙләнгән юғары театр мәҙәниәтен берләштергән, туғандарса мөнәсәбәттәрҙе һәм дуҫлыҡты һаҡлауға йүнәлтелгән сағыу, әһәмиәтле сәнғәт байрамы булараҡ ойошторола. Фестивалдең төп маҡсаты булып төрлө республикалар театрҙарының даими тәжрибә уртаҡлашыуҙағы мөмкинлектәрен арттырыу, коллективтарға үҙҙәрен оло театр донъяһының лайыҡлы ағзаһы, «туғандарса ҙур ижади ҡорҙоң» бер вәкиле итеп тойорға мөмкинлек биреү тора.\nҠәҙерле тамашасылар, Өфө ҡунаҡтары! Баш ҡала театрҙары сәхнәләрендә аҙна дауамында барасаҡ (7-14 сентябрь) иң мауыҡтырғыс, ҡыҙыҡлы, заманса спектаклдәрҙе күреп ҡалырға ашығығыҙ!


Башҡортостан предприятиелары ХХI быуат Сифат билдәһенә дәғүә итә // Иҡтисад | новости башинформ.рф\nБашҡортостан предприятиелары ХХI быуат Сифат билдәһенә дәғүә итә\n17:22, 17 декабря 2009 Иҡтисад\nБашҡортостан предприятиелары «Бөтә Рәсәй маркаһы (III мең йыллыҡ). ХХI быуат Сифат билдәһе» XXII Халыҡ-ара күргәҙмәһенең (конкурсының) юғары наградаларына дәғүә итә.\nКүргәҙмә был көндәрҙә Мәскәүҙә, Бөтә Рәсәй күргәҙмә үҙәгенең 69-сы павильонында, үтә. Ул юғары сифатлы тауарҙарҙы, хеҙмәтләндереүҙәрҙе һәм алдынғы технологияларҙы эске һәм тышҡы баҙарҙарҙа үткәреүгә йүнәлтелгән шул уҡ исемдәге милли программаның бер өлөшө булып тора.\n«Бөтә Рәсәй маркаһы»нда иң яҡшы продукция ХХI быуат Сифат билдәһе менән билдәләнә, ул дүрт дәрәжәгә эйә: Бронза, Көмөш, Алтын һәм Платина. Башҡортостан Стандартлаштырыу, метрология һәм сертификация үҙәгендә хәбәр итеүҙәренсә, быйыл сифат билдәһенә Башҡортостандың химия, нефтехимия, еңел һәм аҙыҡ-түлек сәнәғәте предприятиелары дәғүә итә.\nТеги: күргәҙмәләр, конкурстар, сифат


Уңғандың эше лә уң » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Уңғандың эше лә уң\nУңғандың эше лә уң 17.04.2018 // Йәмғиәт\nТөбәгебеҙ ауылдарында мәҙәниәт усаҡтары буш тормай. Унда әленән-әле матур байрамдар, тематик кисәләр, конкурстар үтә. Аҡназар ауыл клубы мөдире Наилә Күсәрбаева яҡташтарының күңелен моңло тауышы менән генә түгел, ихласлығы, ярҙамсыллығы, уңғанлығы менән дә арбай.\nЛайыҡлы хөрмәт ҡаҙана ул тыуған ауылында. Эшендә лә, ғаиләһендә лә һоҡланғыс ҡатын, тиҙәр уның хаҡында. Район хакимиәтенең мәҙәниәт бүлеге лә үҙен тик яҡшы яҡтан билдәләй. Тырыш хеҙмәте тармаҡтың, шулай уҡ Бөтә донъя башҡорттары ҡоролтайы Башҡарма комитетының Маҡтау грамоталары, Рәхмәт хаттары менән билдәләнгән.\nНаилә Үҫәрбай ҡыҙы — аяҡ кейеме тегеүсе. Әммә уға ошо һөнәре буйынса бер көн дә эшләргә тура килмәй. Ҡаланың 42-се һөнәрселек лицейын тамамлап, ҡулына диплом алғас та, тыуған ауылындағы ун бер балалы ғаиләгә килен булып төшә. Хеҙмәт биографияһын һауынсы булып башлай. Ваҡытлыса тип кенә урынлашһа ла, һөтсөлөк фермаһында ун биш йыл эшләргә насип була уға. Шул арала тормош иптәше Айҙар менән бер-бер артлы дүрт балаға ғүмер бирәләр, әле биш ейән-ейәнсәрҙәре бар.\n— Һауынсы эше миңә ят түгел ине, сөнки әсәйем 35 йыл һыйыр һауҙы. Бер-беребеҙгә ярҙам итеп бергә эшләнек. Ә өйҙә ҡайным менән ҡәйнәм таяныс булды. Улар балаларҙы ла ҡарашты, йорт һалғанда ла булышты. Атай-әсәйле, балаларыбыҙҙың өләсәй-олатайлы булыуы менән бик бәхетле инек, — ти Наилә.\nБулмышы менән иһә мәҡәләбеҙ геройы — йырсы. Сәнғәткә ғашиҡ ҙур ғаиләлә үҫкән ул. Үҙенсәлекле моңло тауышы менән тәүҙә мәктәп, һуңынан лицей һәм ҡала сәхнәһендә сығыш яһай, ҡумыҙҙа уйнай.\n2008 йылда уға ауыл клубын етәкләргә тәҡдим итәләр. Күңеленә яҡын эштән баш тартмай ҡатын һәм бына ун йыл үҙенең яратҡан эше менән мәшғүл. Клубта эшләү йырлап күңел асыу, байрам ойоштороу ғына түгел. Ул, иң беренсе, ижтимағи, мәҙәни-ағартыу эштәрен алып барыу, халыҡты үҙ артыңдан эйәртеү, сәнғәткә, сәләмәт тормошҡа йәлеп итеү. Шуға күрә хеҙмәткәргә бөтә яҡлап, әсәй, хужабикә, ир ҡатыны булараҡ, өлгө булырға тура килә.\nМәҙәниәт — кешенең, йәмғиәттең үҫеш кимәлен, рухи байлығын күрһәткән факторҙарҙың береһе. Киләһе быуынға уны нисек еткереү, һис шикһеҙ, ошо өлкәлә эшләгән һөнәрмәндәргә бәйле. Шуға ла халҡыбыҙ йолаларын, мәҙәниәтен нисек бар, шулай сағылдырырға тырыша Наилә Күсәрбаева. Байрамға әҙерләнгәндә кешенең донъяға ҡарашын, аң даирәһен киңәйткән, эстетик зауыҡ тәрбиәләгән күренештәргә иғтибар бирә. Район һәм ҡаланың мәҙәни-ижтимағи тормошонда, конкурстарҙа әүҙем ҡатнаша.\nБалалары, хәләл ефете ярҙамында йортон да сынъяһау итеп тоторға, өс һыйыр һауып, ағын эшкәртергә, ҡалаға ҡорот, ҡаймаҡ, һөт алып барып һатырға ла өлгөрә ул.\nУңғандың бөтә эше уң, тигән әйтем бар халҡыбыҙҙа. Наилә Үҫәрбай ҡыҙы нимәгә тотонһа ла, эше уңышлы килеп сыға, сөнки янында һәр ваҡыт дәртләндергән, илһамландырған яҡындары, ярҙам ҡулы һуҙырға әҙер ауылдаштары бар. Уй-ниәттәре тик ыңғай, шуға ла һәр эше ырай.\nАвтор: Гүзәлиә Балтабаева әҙерләне.


"Һин китмә" йыры менән яҙғы гөрләүектәй башҡорт эстрадаһына шаулап килеп ингән “Етегән” төркөмө тиҙ арала танылыу тапты\n16 Сентябрь , 22:02\nҺин китмә йыры менән яғҙы гөрләүектәй башҡорт эстрадаһына шаулап килеп ингән “Етегән” төркөмө тиҙ арала танылыу тапты. Төрлө һөнәр эйәләре, хатта мәктәп уҡытыусылары булған, ләкин барыһын да, йыр-моңға һөйөү берләштергән ете йондоҙҙоң ауыл ерендә төркөм ойоштороуы , ҙур сәхнәгә ышаныслы аҙымдар яһауы, республика кимәлендә сенсацион яңылыҡ, асыш булды. “Етегән төркөмө, ысынлап та, юғары сәнғәт офоғонан бик түбәндә, ябай ауылда барлыҡҡа килгән, тәүге ҙур төркөмдәрҙең береһе ине. Яңы тауыш яңы моңдар шунда уҡ үҙ тамашасыһын тапты, “Юлдаш” радиоһы “Һин китмә ташлама”йырын туҡтауһыҙ өйрөлттө. Ҡыҫҡаһы, Хәлил йырсылары популярлыҡтары менән хатта профессионалдарҙың “танауына” сиртте. Ҙур сәхнәләге тәүге һынау ҙа уңышлы үтте – Сәлиә Мөхәмәтғәлина һәм Ильдар Ғәлимов башҡарыуындағы дүэт “Йәшлек – шоу – 2001” ҙә “Өмөт” номинацияһында билдәләнде. Ә киләһе йәйҙә төркөмдөң тәүге аудио альбомы донъя күрҙе.\nӘ кемдәр һуң “етегәндәр”?\nТөркөм етәксеһе Ильдар Ғәлимов – төп вокалсыларҙың береһе, йырҙар авторы, аранжировкалаусы. Әрме хеҙмәтенән һуң музыкаль аппаратура һатып алып, тыуған ауылында һәләтле ауылдаштарын туплап, “Етегән”де төҙөй. Төркөмдөң ете йондоҙы – Гөлфиә Ғәлимова, Нәйлә Әлимғужина, Заһит Ғәбитов, Сәлиә Мөхәмәтғәлина, Дилә һәм Рәзиф Килдейәровтар, Радик Шәмсетдинов хөрмәтенә күктәге иң сағыу йондоҙлоҡтарнының исемен бирә. Мәхмүт ауылы клубында “бис”ҡа үткән тәүге концерттан һуң ете йыл дәүерендә улар ҡайҙа ғына сығыш яһамаһын, гелән ҙур алҡыштарға блдаш була. Әйәлил, Баймаҡ, Бөрйән, Хәйбулла, Күгәрсен, Белорет, Ейәнсура райондары, Магнитогорск, Сибай ҡалалары буйлап гастрольдәрҙән уңышлы йөрөп ҡайталар, баш ҡала сәхнәләрен яулайҙар.\nМатди ҡыйынлыҡтарҙы еңеп, төркөмгә төрлө музыка ҡормалдары, студия апараттары һатып алалар. Шулай “ Етегән” студияһы асып, үҙҙәрендә йыр яҙҙырыу мөмкинселеге тыуа. Төркөм башҡарған күпселек йырҙар Илдарҙың үҙенеке. Шулай уҡ йырҙар ижад итеүсе һәүҫкәр ауылдаштары Яхъя Ҡаҙаҡбаев, Таһир Илһамов, Мират Рәхмәтуллиндарҙың да йырҙарын тамашасы хөкөмөнә алып сыға. Илдар Сәғит улының ярҙамы менән “Аян”, “Ынйы”, “Хыял”, Илнур Миһманов Башҡортостан эстрадаһында үҙ урынын таба.\n2009 йыл матди ҡыйынлыҡтар һәм заманса аппаратура булмау айҡанлы, “Етегән”дең етәксеһе Илдар Ғәлимов төркөмдө тарҡатырға мәжбүр була. Эстрада күгендә сағыу балҡып атылған йодоҙ “Етегән” төркөмө тураһында мәҡәлде ошолай һағышлы нотала тамамларға тура килә.\nБәлки, дауамы ла булыр әле тигән өмөт ҡуҙы йәшәй күңелдә...


Өфөлә берәҙәк эттәрҙән ҡош-ҡорттар зыян күргән\nЭттәр 26 өйрәк, 17 тауыҡ себешен талаған. Шуныһы сәйер, улар ҡоштарҙы ашамай, ә быуып ҡына үлтерә. Ҡырҡтан ашыу ҡошсоҡтоң дүртәүһе генә ҡалған\nБаш ҡаланың Инорс биҫтәһендә йәшәүсе Буйскихтар ғаиләһе асыҡлауынса, эттәр ҡойманың бәләкәй генә ярығынан үтеп ингән. Улар ике көн рәттән килеп себеш ояһын туҙҙырған. Валентина Васильевна әйтеүенсә, иртәнсәк тороп ҡошсоҡтарына ем һалырға сыҡҡанда эттәр баҡсала йөрөгән була. Улар хатта, хужаның үҙенә ташлана яҙа.\nВалентина Буйская, зыян күреүсе: «Үле ҡош-ҡорттарҙы күргәс йөрәк ауыртты, ҡан баҫымым күтәрелде, иланым. Меҫкен ҡош-ҡортом да, үҙемдең хеҙмәтем дә йәл».\nГараж кооперативы эргәһендә йөрөгән был хужаһыҙ эттәр йорт хайуандарына ғына түгел, урындағы халыҡ өсөн дә хәүеф тыуҙыра.\nОлег Жарков, һаҡсы: «Бер мәл миңә лә ташландылар, кирбес ярҙамында ҡотолдом. Урман яҡта өргән тауыштары ныҡ сыға, күрәһең, өйөрө менән йөрөйҙәр».\nУрында йәшәүселәр ҡаланың махсус автохужалығына йөҙәрләп ғариза яҙған. Әммә белгестәр агрессив йәки ауырыу хайуандарҙы ғына аулай. Ә һауҙарын приютҡа урынлаштырырға тейештәр. Ләкин ундай питомниктар Өфөлә юҡ.\nМихаил Лебедев, Өфө ҡалаһын таҙартыу буйынса махсус автохужалыҡтың етештереү бүлеге етәксеһе:\n«Беҙҙең иҫәп буйынса берәҙәк эттәр һаны биш йыл элек 30 мең самаһы ине. Бөгөн улар 20 меңгә яҡын. Әлеге ваҡытта приют проекты тормошҡа ашырыла. Приют төҙөлгәндән һуң бөтә мәсьәләләр ҙә хәл ителәсәк».\nЭйәһеҙ эттәрҙе кәметеү өсөн әлеге ваҡытта кастрация процедураһы ҡулланыла. Әммә сара бик күп сығымдар талап итә. Бөтә дүрт аяҡлы хайуандарға ла аҡса етмәйәсәк.


Рәсәй һәм донъя хәбәрҙәре - 22.09 | ГТРК «Башкортостан» — Новости Уфы и РБ\n22 сентября 2017 — 16:08 ГТРК «Башкортостан»\nРәсәйҙә шартлатҡыс һалыныуы тураһында ялған шылтыратыуҙар дауам итә. Мәскәүҙә ашығыс рәүештә “Яндекс” компанияһы офисынан хеҙмәткәрҙәрҙе эвакуацияларға тура килде. Бинанан 3 мең кешеимен урынға сығарылған.\nАмерика Төнъяҡ Кореяға ҡарата яңы санкциялар индерә. Был турала Дональд Трамп төньяҡ Корея һәм Япония етәкселәре менән өс яҡлы осрашыуҙа белдергән. Ҡушма Штаттарҙың яңы санкциялары Пхеньян менән сауҙа бәйләнештәре булдырған айырым етәкселәргә һәм компанияларға ҡағыла. Дональд Трамп ҡарарын Япония премьер-министры Синдзо Абэ ла хуплаған. Америка башҡа илдәрҙе лә Пхеньянға ҡарата санкциялар индерергә саҡырған.\nДоминиканала Мария дауылы барлыҡ ауыл һәм ҡасабаларға ла тиерлек зыян килтергән. Кәм тигәндә 15 кеше һәләк булған. 20 кеше хәбәрһеҙ юғалған. Пуэрто-Рикола ла әле күп йорттар утһыҙ ҡалған. Бында ҡойма ямғырҙар дауам итә. Шуға ла һыу баҫыу ихтималлығы юғары булып ҡала.\nКаталонияла ҡаршылыҡ акциялары дауам итеүгә ҡарамаҫтан, Испанияның Конституция суды төбәк һайлау комиссияһы ағзаларына штраф һалды. Уларға көн һайын 6 меңдәш 12 мең евроға тиклем түләргә тура киләсәк. Кисә референдум әҙерләүҙә шикләнгән 10-дан ашыу чиновник ҡулға алынған. Ҡаршылыҡ акцияларында ҡатнашыусылар уларҙы азат итеүҙе талап итә.\nАндроид операция системаһын ҡулланған телефондарҙа банк карталары мәғлүмәттәрен урлаусы яңы вирус табылған. Был турала Касперский лабораторияһы хәбәр итә. Белгестәр әйтеүенсә, яңы вирус төймәләргә баҫҡанды яҙып алырға өйрәнгән. Ул банк ҡушымталарын ҡулланғанда үҙҙалы скриншоттар булдыра, һөҙөмтәлә телефон хужаһының банк картаһындағы барлыҡ мәғлүмәттәр мутлашыусылар ҡулына эләгә.


Австралиянан Бретт Сенфордтың мәргәнлегенә хайран ҡалырлыҡ\nУл баскетбол тубын кәрзингә 126 метрҙан ашыу бейеклектән төшөрә.\nҮҙенсәлекле рекордты ҡуйыу өсөн егет Тасмания штатындағы Гордон быуаһын һайлай. Был һыу ҡоролмаһы үҙенең ҙурлығы һәм бейеклеге буйынса илдә бишенсе урынды биләй. Бретт Сенфорд һелтәгән туп яҡынса 10 секунд самаһы осоп барғандан һуң туп-тура тоҫҡаған кәрзингә эләгә. Кешеләрҙә шик тыуҙырмаҫ өсөн рекорд бер нисә камераға төшөрөлә.


Кисерә алмай хаҡын кәметеп түгел, бөтә шахтерҙар биткоин - Яңылыҡтар Блокчейн\nБиткоин хаҡы күпме тора, тип сығарҙы тағы ла отошло буласаҡ.?\nӘ 70% декабрь уртаһында тиерлек рентабелле түбән хаҡ менән сығарам биткойный. Менән бөгөн’хаҡы кимәле ы, минимумға тиклем кәмей $ 6,048, ҙур ҡалаларҙа ғына шахтерҙар тау була алмай. Әммә bloomberg анализ күрһәтеүенсә, барыһы ла иҫән ҡалырға мөмкин, хатта араһында ҙур уйынсыларының.\nБөгөн, 67% таулы-ҡулында дүрт бассейн энергия тупланған.: BTC.com, AntPool, SlushPool һәм BTC.топ. Әммә аналитиктар раҫлауынса тим кулпан bloomberg: “Әгәр һеҙ түгел компанияларына идара тау тиҙ урынлаштырыла, хаҡы һатыу буйынса күмәртә, шул саҡта, моғайын, һеҙ аҡса юғалта.” Декабрь’ы арттырып тау баҙары арта. 40%, дисбаланс системаға килтереү: буйынса мәғлүмәт Blockchain.info, был 51% ауыр ҡабул итеп алыу блогы.\nНисек энергия ҡулланыу күләмен арттырырға һәм алған иҫәпләү. Әгәр биткоин туҡтап 50-көнлөк үҙгәреүсән уртаса $ 13,200, ағымдағы һаны менән һуңынан алған һәм хеш, улар иң яҡшы ҡорамалдар менән шахтер булып ала $ 80 аҙна. (әммә өлкән ҡарағанда ҡорамалдар, түбән килемгә ҡарағанда). Әммә, хатта иң алдынғы биткоин-аҡса юғалтыу ҡурҡыныс түгел, ҡоролма һаҡлау майнинг, ҡасан хаҡы ҡырҡа кәмей, селтәрҙәренә һәм ҡала шахтер.: шахтер зыян күрә, күҙлектән баһа биреү менән башлана. $ 6,800.\nӘгәр ҙә хаҡ күтәрә, ул саҡта Шахтер еңелеп $ 3 аҙна.. Майнинг пулыу, AntPool кеүек, плюс ҡалырға мөмкин., әммә уларҙың килеме булған 90% әҙ түгел, 50-урта көндөҙгө проскользнуть $ 13,200.\nКулпан өлгөләре генә тимә, уның фекере буйынса, хәл, кемдәрҙе сығарыуҙы тағы ла уңайлыраҡ була.: таусылар бүлеү маҡсаттарын мотлаҡ булған уйындар менән конкуренция үҫеше кәмей составында биткоин.. Аналитиктар, тип ышанам бөтә бөгөн’ы ҡатнашты юғалтыу ҡотолоу мөмкин түгел.: йә кемдер бушлай буласаҡ “карап тау” уның ауырлығы, барыһы йәки топить.\nӘгәр һеҙ bitcoin Криптовалюта һәм башҡа тел берәмектәр һәм шәхси майнинг, был’был болот менән яҡш ы эшләүсе ярҙам Майнинг, наслаждаться һәм белгестәргә өҫтөнлөк аҡсаһын түләүҙе, эре компанияһы була ала.. Бына топ 3 болот компанияһы өсөн Майнинг: Hashflare Сервис болот майнинг, IQMining йәки Генезис Тау\nБлокчейн & Cryptocurrenc...\nКиләһе Пост:Корея биржаһы талаптарға буйһонорға ғына дүрт көйләгестәр Крипто


Глобаль селтәрҙә Дондағы Ростов ҡалаһы аэропорты янында һәләкәткә тарыған «Бонг»тың авария мәле төшөрөлгән яңы видеояҙма барлыҡҡа килде. Унда самолеттың ергә ҡаҙалыуы һәм көслө шартлау күренә. Хәтерегеҙгә төшөрәбеҙ Дондағы Ростовта Флай Дубай авиакомпанияһына ҡараған авиалайнер ҡолап төштө, һәләкәттә 62 кешенең ғүмере өҙөлдө. Әле ҡара ҡумталар табылған, уларҙы тикшереү бара.\nВладимир Путин Брюсселдәге шартлауҙарҙа ябай кешеләрҙең ғүмере өҙөлөүе сәбәпле, Бельгия короле Филипптың ҡайғыһын уртаҡлашты. Президент террор ғәмәлен енәйәт тип атап, был вәхшилектең сиктәр танымауын белдерҙе. Уның фекеренсә, донъя илдәре уға ҡаршы берлектә көрәшергә тейеш.\nБрюссель аэропорты һәм метроһында шартлау һөҙөмтәһендә 35 кешенең ғүмере өҙөлдө. Европаның барлыҡ илдәрендә лә әле террорға ҡаршы саралар көсәйтелә. Шартлау өсөн яуаплылыҡты Рәсәйҙә тыйылған Ислам дәүләте террор төркөмө үҙ өҫтөнә алды.\nБрюсселдәге террор ғәмәле һөҙөмтәһендә Украинаның Европа берлеге менән визаһыҙ мөнәсәбәткә күсеү ниәте хыял ғына булып ҡалыуы ихтимал. Белгестәр фекеренсә, Киев аша көнбайышҡа законһыҙ мигранттар үтеп инә. Хәүефһеҙлек мәсьәләһе киҫкенләшкән осорҙа Европа берлегенә Украина менән визаһыҙ мөнәсәбәт режимына күсеүҙе бөтөнләй онотоп торорға тура киләсәк тип иҫәпләй белгестәр.\nИндонезияның меңәрләгән таксисы Юбер системаһына ризаһыҙлыҡ белдереп, Джакарта урамдарына сыҡты. Водителдәргә атап үтелгән хеҙмәттәрҙе эҙләү, саҡырыу һәм түләү системаһы уларҙың табыш күләменә ҙур зарар килтергән. Такси хеҙмәттәренә урындағы транспорт саралары хеҙмәткәрҙәре лә ҡушылған.


Биш гәзит иң яҡшы төбәк киң мәғлүмәт саралары рейтингына инде\n14 Ғинуар 2010, 15:59\nБашҡортостандың биш ваҡытлы матбуғат баҫмаһы «Айҙың иң яҡшы материалы» Бөтә Рәсәй урындағы һәм төбәк матбуғаты профессиональ журналистар конкурсы йомғаҡтары буйынса иң яҡшы киң мәғлүмәт саралары рейтингына инде. Рейтингыла алда "Туймазинский вестник" гәзите килә, унан ҡала «Октябрьский нефтяник», «Белебеевские известия», «Красное знамя» (Нефтекама), республика «Молодежная газета» гәзиттәре. «ТОП-83» (Рәсәй Федерацияһы субъекттары һаны буйынса) конкурсы лауреаттары араһында — Башҡортостандан 16 журналист. Был бик тос һөҙөмтәләр!\n2009 йылғы урындағы һәм төбәк матбуғаты журналистары конкурсына Яңы йыл һәм Рәсәй матбуғаты көнө алдынан Район һәм ҡала гәзиттәре ассоциацияһы йомғаҡ яһаны. Ойоштороусылар хәбәр итеүенсә, конкурста Рәсәйҙең 57 төбәгенең 222 гәзитенән 618 журналист ҡатнашты. Конкурсҡа 3200 эш тапшырылғайны.\nБыл конкурстың үҙенсәлеге шунда, иң яҡшы конкурс эштәре ай һайын асыҡлана. Еңеү өсөн журналисҡа айҙан-айға үҙ профессиональ кимәлен раҫларға кәрәк. Бынан тыш, жюри ағзалары булып конкурсанттар үҙҙәре тора, улар үҙ коллегаларының – конкуренттарҙың эшенә баһа бирә.\nБындай форматта конкурс 2008 йылдың апреленән үткәрелә. Профессиональ ярыш система характерында. Конкурс сиктәрендә бер үк ваҡытта өс кимәлдә иң яҡшыларҙы билдәләү мөмкинлеге бар: «Рәсәй урындағы матбуғатының иң яҡшы журналисы», «Федераль округтың иң яҡшы журналисы», «Рәсәй Федерацияһы субъектының иң яҡшы журналисы».\nКонкурс шулай уҡ төрлө йүнәлештәр буйынса урындағы баҫмалар рейтингын билдәләргә булышлыҡ итә: «Төбәктең/Рәсәйҙең иң яҡшы ижтимағи-сәйәси гәзите», «Иң яҡшы экологик гәзит», «Иң яҡшы иҡтисади гәзит» һәм башҡалар. Конкурс башлыса он-лайн режимында үтә. Бөтә корреспонденция электрон почта аша ебәрелә. 2010 йылда конкурс дауам итәсәк, һәм ойоштороусылар журналистарҙы унда әүҙемерәк ҡатнашырға саҡыра.\nШуны ла әйтеп үтәйек, "Туймазинский вестник" журналистарында йыл йомғаҡтары буйынса иң күп билдәләнгән материалдар (тимәк, балдар ҙа күберәк). Венера Ильясова менән Эмиль Мусин (17-шәр билдәләнгән материал), Ләлә Латипова (15) һәм Марина Колесникова (ете материал) алда бара.\nТеги:конкурстаркиң мәғлүмәт саралары


Салауат нефтехимиктары Японияла стажировка үтте\n3 Февраль 2011, 11:14\n«Газпром нефтехим Салауат» асыҡ акционерҙар йәмғиәте белгестәре Японияла ике аҙналыҡ стажировка үтте. Предприятиеның матбуғат хеҙмәтенән хәбәр итеүҙәренсә, ул Японияның Toyo Engineering Corporation компанияһы менән хеҙмәттәшлек сиктәрендә JCCP (Japan Cooperation Center, Petroleum) халыҡ-ара стажировкалар программаһы буйынса ойошторолған.\nToyo Engineering Corporation компанияһының туранан-тура ҡатнашлығында «Газпром нефтехим Салауат» асыҡ акционерҙар йәмғиәте карбамид грануллау ҡоролмаһы төҙөлөшө буйынса күләмле инвестиция проектын ғәмәлгә ашыра. Компаниялар менән 2009 йылдың июлендә Салауатта ҡул ҡуйылған лицензиялы килешеүгә ярашлы, Toyo Engineering Corporation Салауат нефтехимия комплексына үҙенең грануллы карбамид етештереү буйынса технологияһы менән файҙаланыуға хоҡуҡтарҙы һәм ҡоролма төҙөлөшө буйынса база проекты пакетын бирҙе.\nСтажировка дауамында «Газпром нефтехим Салауат» асыҡ акционерҙар йәмғиәте белгестәре нефтехимия өлкәһендә заманса проекттарҙы бойомға ашырыу, инжиниринг һәм проекттар менән идара итеү программалары буйынса белем алды. Атап әйткәндә, улар проект-менеджмент, технология процестары менән идара итеүҙең автоматлаштырылған системалары эше буйынса курстар тыңлаусылары булды.\nЯпонияға визит программаһына үҙенең нигеҙендә стажировка ойошторған Toyo Engineering Corporation компанияһының нефть эшкәртеү производстволарын ҡарау, шулай уҡ Yokogawa Electric Corporation глобаль үҙәге һәм JCCP эше менән танышыу ҙа инде.


Әлегә тик беренселек юлдаш » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Яңылыҡтар архивы » Конкурстар » Әлегә тик беренселек юлдаш\n10.05.2011 Әлегә тик беренселек юлдаш\nЙәшлек – ул энергия, һүнмәҫ дәрт, инициатива, бөтә нәмәне лә үҙ ихтыярыңа буйһондора алыу тойғоһо, күҙҙәрҙәге шаян осҡондар. Йәшлек – тормоштоң теҙгененән тотоп елер мәл. Бөтә нәмә лә үҙ ҡулыңда – йәшә, ижад ит, яңы үрҙәргә ынтыл. Бер минутыңды ла заяға үткәрмә, йәшлегеңдең йәмен, тәмен белеп ҡал, бөтә нәмәгә лә өлгөрөргә тырыш. Һеҙҙең менән таныштырасаҡ геройым – ана шулай тормошто, ваҡытты үҙенә буйһондора белгән йәш егет ул Искәндәр Ғафаров. Уның һүҙҙәренән, үҙен тотошонан уҡ энергия бөркөлөп тора, йәшлек дәрте аңҡый. Тап шундай кешеләр уңышҡа өлгәшә лә инде, тормошта үҙ урынын таба, үҙ исемен яҙа, тип уйлайһың ошо мәлдә.\nИскәндәр Ғафаров – З. Исмәғилев исемендәге Өфө дәүләт сәнғәт академияһының 3-сө курсында фортепиано бүлегендә уҡып йөрөй. Егеткә әле 21 генә йәш. Шулай булыуына ҡарамаҫтан, уның уңыштарына ҡарап, ата-әсәһе, уҡытыусылары ғына түгел, Башҡортостан, Рәсәй халҡы ла һоҡланырлыҡ. Халыҡ-ара, Бөтә Рәсәй, республика конкурстары лауреаты ул. Лауреат, тип кенә әйтеү ҙә аҙ булалыр. Дүрт халыҡ-ара конкурстан тәүге урын яулап ҡайтҡан йәш пианист .\nЙәшлек дәрте, тип һүҙ башлаһам да, уңыштың башы, әлбиттә, бала саҡҡа барып тоташа. Уйын көйҙәрен көйләп йөрөгән улдарының музыкаль һәләтен тойоп ҡалған ата-әсә уны дүрт йәшенән үк музыка мәктәбенә алып бара. Артабан да йүнәлеш биреп, төп терәк һәм кәңәшсе булып тороусы кешеләре Искәндәрҙең атаһы – билдәле йырсы Алмас Ғафаров һәм шулай уҡ сәнғәт донъяһына мөкиббән ғашиҡ әсәһе Йәмилә апай. Уларға рәхмәттәре сикһеҙ егеттең. Рәхмәт тигәндән, һәр саҡ уҡытыусыһы Рөстәм Шәйхетдиновты телгә алмай ҡалмай пианист. Уның тураһында айырым бер йылылыҡ һәм рәхмәт тойғоһо менән һөйләй. «Әгәр Рөстәм Рәжәп улы булмаһа, конкурстар ҙа, яуланған уңыштарымдың береһе лә булмаҫ ине», – ти. Остазына кеше булараҡ та һоҡланып ҡарай. «Ул шул тиклем өлгөр, бер ҡасан да тик ултырмай, ваҡытын дөрөҫ итеп файҙалана белә, һәр саҡ камиллыҡҡа ынтыла, ирешкәне менән хушһынып, туҡтап ҡалмай, алға бара, хеҙмәт ярата, әүҙем ойоштороусы», – ти уҡытыусыһы тураһында. Искәндәрҙең үҙен дә күҙәтеп ултырам, остазының был һыҙаттары уға ла күсмәй ҡалмаған бит.\nМузыкаль дөйөм белем биреү мәктәбендә уҡыған кешегә икеләтә ауырға тура килә. Сөнки бөтә мәктәптәрҙә уҡытылған предметтар ҙа тулы кимәлдә бирелә, өҫтәүенә, музыка буйынса дәрестәр ҙә аҙ түгел. Әммә тәбиғәттән бирелгән тырышлыҡмы, әллә ата-әсә тәрбиәһеме – Искәндәр бөтә фәндәрҙән дә тик «бишле»гә генә өлгәшә. Уның тырышлығы, хеҙмәткә һәләте профессор, сәнғәт фәндәре кандидаты, Ш. Бабич исемендәге республика дәүләт йәштәр премияһы лауреаты Рөстәм Шәйхетдиновтың та иғтибарынан ситтә ҡалмай.\nИскәндәр 12 йәшендә Италияла үткән халыҡ-ара конкурста тәүгә үҙенең көсөн һынап ҡарай. Һынап ҡарай ғына ла түгел, тәүге урынды алып ҡайта. Бынан һуң Киев, унан – Болгария. Һәм гел тәүге урындар. Ә Искәндәр өсөн иң иҫтә ҡалғаны – былтыр февралдә Парижда үткән Скрябин исемендәге Х халыҡ-ара пианистар конкурсы. Иҫтә ҡалырлыҡ та шул. Парижда булып ҡайтыу үҙе генә лә ни тора. Ә инде иң йәш конкурсант булып, беренселекте бер кемгә лә бирмәй, еңеү ҙә яулаһаң... Искәндәр конкурста 40 минутлыҡ программа тәҡдим итә. Гендель, Прокофьев, Скрябин әҫәрҙәре менән бер рәттән, башҡорт композиторы Айрат ҡобағошовтоң «Фортепиано өсөн соната»һын да яңғырата егет Франция сәхнәһендә. Уйыны менән бер кемде лә битараф ҡалдырмай. Баһалама ағзаларының күңеленә башҡорт музыкаһы ла хуш килә. Рәсәйҙең халыҡ артисы Михаил Воскресенский менән танышыуын да конкурстың бер иҫтәлекле мәле, тормошонда мөһим ваҡиға тип иҫәпләй Искәндәр.\nКонкурстар, уҡыу, репетициялар менән генә ғүмере үтә икән был егеттең, тип уйламағыҙ. Әүҙем ялға, музыка менән шөғөлләнергә (аранжировкалар ҙа эшләй), интернет донъяһын байҡарға, дуҫтары менән осрашырға ла ваҡыт таба ул. «Нисек барыһына ла өлгөрәһең?» – тип һорамай булдыра алманым. «Элек ваҡыт бик тығыҙ була торғайны, ә хәҙер, юғары курс булғанғамы, ваҡыт хатта күп тә һымаҡ», – тип йылмая ул һорауыма. Ғәҙәттә, конкурстарҙа ҡатнашып йөрөгән уҡыусыларға, студенттарға ниндәйҙер ташламалар яһала торған. Конкурстарҙың уҡыуыңа ла йоғонтоһо барҙыр, тиеүемә лә яуабын тиҙ тапты егет. «Бар. Әммә ниндәйҙер икенсе төрлө йоғонто. Конкурста еңгән һайын, имтихандарҙа талаптарҙы ҡатыраҡ ҡуялар, сөнки планка юғарыраҡ. Бары тик бер генә осраҡта – конкурста уйнаған программаң имтихандыҡына тап килһә генә, «автомат» алыуың бар», – ти.\nИскәндәр йыр донъяһында ла сит кеше түгел. Бәләкәй сағында бер мәл вокалға ла йөрөп ала. Шуға киләсәктә был өлкәлә лә үҙен һынап ҡарамаҡсы.\nИң ҙур хыялы – танылған музыкант булыу. Исемен Башҡортостанда ғына түгел, сит илдә лә танытыу. Һәм, әлбиттә, бөтә кешенеке кеүек үк ябай хыял – матур ғаилә ҡороу. Алсаҡ, эшһөйәр, тырыш егеткә, алдыңа ҡуйған маҡсаттарыңа ирешергә яҙһын, тип теләргә генә ҡала.


“Уралым”ды һуҙҙы Айтуған » Башҡортостан гәзите\n“Уралым”ды һуҙҙы Айтуған\nБашҡорттоң халыҡ йырҙары... Ул ниндәй милләт кешеһен генә әсир итмәгән дә кемдәрҙе генә донъяның төрлө тарафтарында дан-шөһрәткә күммәгән! Юҡҡамы ни рус яҙыусыһы Денис Давыдов: “Көйҙәре моңло, һағышлы, оҙон һәм тәбиғи. Йырсыларҙың тауышы саф, яңғырауыҡлы, нәҙек һәм юғары, улар ауыҙ тултырып ҙур асып ҡысҡырып йырламай”, – тип яҙа. “Ишкәксе йыры”, “Күҙ нурым” кеүек йырҙары менән йыр-моң һөйөүселәрҙең күңелен әсир иткән Айтуған Ғәйзуллин күптән түгел Ҡаҙағстанда үткән “I’m a singer Kazakhstan” (“Мин – Ҡаҙағстан артисы”) халыҡ-ара проектында ҙур уңышҡа өлгәште.\nАйтуған – Өфө егете. Атаһы – Башҡортостандың халыҡ, Рәсәйҙең атҡаҙанған артисы, республикабыҙҙың Милли музыка ҡоралдары оркестрына нигеҙ һалған Рәмил Ғәйзуллин кесе йәштән уландарында башҡорт сәнғәтенә һөйөү тәрбиәләй. Егеттең сәнғәт донъяһындағы оло юлы кескәй еңеүҙәрҙән башлана. Күп абруйлы конкурстарҙа, фестивалдәрҙә ҡатнашып, йыш ҡына беренселекте ала. Һигеҙ йәшендә ул Мәскәүҙә уҙғарылған “Роза ветров” халыҡ-ара конкурсында көсөн һынап ҡарай. Милли кейемдәге малайға танылған актер Николай Караченцов та һоҡлана. Халыҡ йырын башҡарып, Айтуған Ғәйзуллин Мәскәүҙән Гран-при яулап ҡайта. Туғыҙынсы класты тамамлағас, егет һис икеләнмәй Өфө сәнғәт училищеһына уҡырға бара. Вокал буйынса уға педагог Наилә Йосопованан һабаҡ алыу бәхете эләгә. Һәләтле егет дәрестә әйтелгән һәр кәңәште күңеленә һеңдереп, уҡытыусының өмөтөн аҡларға тырыша. Күп тә үтмәй Һамар ҡалаһында уҙғарылған Дельфий уйындарында ҡатнашып, алтын миҙалға лайыҡ була. Билдәле продюсер Лина Арифуллинаның мюзиклында ла ҡатнаша. Халыҡ йырҙарын оҫта башҡарған егеткә күптәр Мәскәүҙә белем алырға кәңәш итә. Икенсе курстан һуң Айтуған, күп уйлап тормай, Мәскәүгә барып, Гнесиндар исемендәге дәүләт музыка колледжына уҡырға инә. Илебеҙҙең баш ҡалаһында белем алыу — һәр кем өсөн оло мәртәбә.\nБыл проектта ҡатнашыу өсөн алты илдән өс мең кеше араһынан Айтуғанды һайлап алғандар. Ул Башҡортостандан берҙән-бер кеше була. Яҡташыбыҙ Рәсәй вәкиле булараҡ тәүҙә урыҫ йырын башҡарһа, унан башҡорт халыҡ “Уралым”ды заманса аранжировка оҙатыуында үҙенсәлекле итеп һуҙа. Ысын сәнғәткә тәржемә кәрәкмәй тиеүҙәре хаҡ. Айтуғандың сығышын талапсан жюри һәм тамашасылар алҡышлап оҙата. “Йырҙы тетрәндергес итеп башҡарҙы, уның аша башҡорт халҡының бар тарихы күҙ алдынан үтте”, – тип баһалай улар. Һөҙөмтәлә икенсе тур буйынса Айтуған Ғәйзуллин иң яҡшы башҡарыусы тип табыла. Шулай итеп, Башҡортостан йырсыһы ноябрь- декабрь айында үтәсәк ярымфиналда сығыш яһау бәхетенә лайыҡ була.


Баш ҡалала балалар лагерындағы медицина хеҙмәткәрҙәренең эш хаҡына өҫтәмә билдәләнде // Иҡтисад | новости башинформ.рф\nБаш ҡалала балалар лагерындағы медицина хеҙмәткәрҙәренең эш хаҡына өҫтәмә билдәләнде\n12:20, 3 ноября 2015 Иҡтисад\nБаш ҡалала балалар лагерындағы медицина хеҙмәткәрҙәренең эш хаҡына өҫтәмә билдәләнде Фото: Олег Яровиков\nӨФӨ, 2015 йыл, 3 ноябрь. /«Башинформ» мәғлүмәт агентлығы, Арина Рәхимҡолова/.\nӨфө ҡала Советы муниципаль балалар һауыҡтырыу лагерҙары хеҙмәткәрҙәренә ярҙам итеү буйынса бер нисә ҡарар ҡабул итте. 2016 йылда ошо учреждение медиктары өсөн хеҙмәт хаҡына өҫтәмә билдәләү күҙ уңында тотола. Мәҫәлән, табиптарға — 15 мең, шәфҡәт туташтарына 5600 һум күләмендә өҫтәмә ҡаралған.\nҠарар Өфө ҡала Советы ултырышында ҡабул ителде. Өҫтәмәләр июндән авгусҡа тиклем йәйге һауыҡтырыу кампанияһы осоронда ғына ғәмәлдә буласаҡ, тип билдәләй депутаттар. Ҡала бюджетынан ошо маҡсатҡа 586 мең һум бүленәсәк.\nДепутаттар аңлатыуынса, был юғары квалификациялы медицина хеҙмәткәрҙәрен балалар лагерҙарында ҡалдырыу өсөн эшләнә. Ошо учреждениеларҙа эшләгән ваҡытта табиптарҙың һәм шәфҡәт туташтарының уртаса хеҙмәт хаҡы башҡа медицина учреждениеларына ҡарағанда түбән. Өҫтәмәләр ошо айырманы ҡапларға һәм медиктарҙың балалар лагерында эшләүгә ҡыҙыҡһыныуын арттырырға тейеш.\nТеги: ҡала советы,һаулыҡ һаҡлау


Рөстәм Хәмитов Тарих, тел һәм әҙәбиәт институтын 80 йыллыҡ юбилейы менән ҡотланы // Сәйәсәт | новости башинформ.рф\nРөстәм Хәмитов Тарих, тел һәм әҙәбиәт институтын 80 йыллыҡ юбилейы менән ҡотланы\n19:03, 21 июня 2012 Сәйәсәт\nV «Урал-Алтай: быуаттар аша – киләсәккә» Бөтә Рәсәй ғилми конференцияһы сиктәрендә М.Ғафури исемендәге Башҡорт дәүләт академия драма театрында Рәсәй Фәндәр академияһы Өфө ғилми үҙәгенең Тарих, тел һәм әҙәбиәт институтына 80 йыл тулыуға арналған тантаналы йыйылыш үтте. Ғалимдарҙы ҡотларға юғары уҡыу йорттарынан, министрлыҡ һәм ведомстволарҙан, йәмәғәт ойошмаларынан вәкилдәр килде.\nБашҡортостан Президенты Рөстәм Хәмитов институт коллективына ҡотлау хаты йүнәлтте, уны БР Хөкүмәте Премьер-министры урынбаҫары Салауат Сәғитов уҡып ишеттерҙе.\nБөгөн, донъяның күпселек илдәрендә мәҙәниәтте глобалләштереү һәм унификациялау барғанда, йыш ҡына быуаттар төпкөлөнән килгән милли традициялар онотола, тиелә ҡотлауҙа. Шуға күрә тарих өлкәһендә, телде, милләтте һаҡлау өлкәһендә рухи тамырҙарыбыҙға ҡыҙыҡһыныуҙы тергеҙеү айырыуса мөһим.\n— Бында Рәсәй Фәндәр академияһы Өфө ғилми үҙәгенең Тарих, тел һәм әҙәбиәт институтында үткәрелгән ғилми тикшеренеүҙәр ҙур роль уйнай, — тиелә ҡотлау хатында. – Институтта абруйлы ғилми мәктәптәр булдырылған, төбәк тарихы, башҡорт халҡының этнографияһы һәм антропологияһы, археология, фольклористика, башҡорт теле һәм әҙәбиәте, башҡорт әҙәбиәте тарихы һәм теорияһы өлкәләрендә фундаменталь тикшеренеүҙәр үткәрелә. Бында «Башҡорт халҡының тарихы» һәм ғилми берләшмәнең юғары баһаһын алған башҡа ғилми хеҙмәттәр әҙерләнгән. «Урал-Алтай: быуаттар аша – киләсәккә» конференцияһы кеүек мөһим сараның йола буйынса беҙҙә, Европа менән Азия осрашҡан ерҙә, үткәрелеүе ҡыуаныслы. Урал һәм Алтай халыҡтарын бер үк тамырҙар һәм уртаҡ тарих берләштерә. Күпселек төрки халыҡ мәҙәниәте республикала тығыҙ бәйләнештә үҫешә.\nКонференция сиктәрендә үткәрелгән ғилми фекер алышыуҙар мәҙәниәт һәм телдәр диалогын өйрәнеүгә мөһим өлөш индерәсәк, тигән ышанысын белдерҙе Башҡортостан Президенты һәм ғалимдарға был юҫыҡта яңы уңыштар теләне.\nТеги: бр президенты,фән,конференциялар,юбилейҙар


Китап – мәңгелек хәтер\n27 Июнь 2019, 11:04\n20 июнь көнө район үҙәк китапханаһының уҡыу залында Башҡортостаныбыҙҙың оло юбилейы айҡанлы баҫылып сыҡҡан «Иңдәрендә – ил яҙмышы» китабының исем туйы үткәрелде.\nҒ. Хөсәйеновтың шундай һүҙҙәре бар: «Кеше уйлап тапҡан меңәрләгән асыштар араһында бер мөғжизәлеһе – китаптыр». Әлбиттә, һәр яңы китап – үҙе бер мөғжизә, кешенең рухи донъяһын тулыландырыусы ынйыҡайҙыр ул. Эйе, китап – кешенең мәңгелек хәтере лә, юлдашы, кәңәшсеһе, ярҙамсыһы, уҡытыусыһы ла. Китапһыҙ халыҡ – тарихһыҙ халыҡҡа әйләнгән, ә тарихын онотҡан халыҡтың киләсәге өҙөлгән.\nБыл йыйынтыҡты баҫтырып сығарыуға бик күп көс һалған районыбыҙ аҡһаҡалы М.С. Түләбаев видеопрезентация күрһәтте. Унда Башҡорт хөкүмәтен төҙөүҙә ҡатнашҡан яҡташтарыбыҙ хаҡында ҡыҫҡаса мәғлүмәттәр тупланғайны: Башҡортостан Хөкүмәтенең тәүге рәйесе Ю. Бикбов, Башревком ағзаһы М. Ҡулаев, Баш ЧК рәйесе\nС. Мырҙабулатов, БАССР-ҙың тәүге һаулыҡ һаҡлау халыҡ комиссары\nҒ. Ҡыуатов, 1938-1946 йылдарҙа БАССР-ҙың Юғары Советы рәйесе Ф. Солтанов һәм башҡалар.\nОшондай матур сарала «Ейәнсура таңдары» гәзите хеҙмәткәрҙәре лә ҡатнашты. Уларға Марат Сәйфулла улы, йыйынтыҡты нәшер итеүҙә ҙур ярҙам күрһәткәндәре өсөн оло рәхмәтен белдереп, китаптар бүләк итте. Рәхмәт һүҙҙәре шулай уҡ район хакимиәте башлығы Дәмин Марат улы Юлановҡа, Ейәнсура районының Өфөләге «Яҡташтар» ойошмаһы ағзаһы Юлай Вәли улы Солтанбаевҡа, район үҙәк китапхана хеҙмәткәрҙәренә лә еткерелде.\nӘминә Әбсәләмова, китапханасы.\nРедакциянан. Районыбыҙ тарихына, кешеләре яҙмышына арналған был баҫма үҙ уҡыусыларын тапты ла инде. Күп һандағы һорауҙарҙы иҫәпкә алып, һеҙҙең ярҙам менән китаптың дауамын нәшер итергә булдыҡ, хөрмәтле гәзит уҡыусылар. Ошо маҡсаттан сығып һәм киләһе йыл райондың барлыҡҡа килеүенә 90 йыл тулыу уңайынан «Ейәнсура таңдары» гәзите «Район тарихын бергәләп яҙайыҡ!» шартлы исеме менән акция иғлан итә. Үҙегеҙ белгән-ҡатнашҡан ваҡиғалар, яҡындарығыҙ тураһында яҙмалар көтөп ҡалабыҙ.


Межгорье башҡорттарын нимә борсой?\n8 Август 2021, 20:30\nБөтә донъя башҡорттары ҡоролтайы етәкселеге Межгорье ҡалаһы ябыҡ административ-территориаль округының башҡорт йәмәғәтселеге менән осрашты.\nФекер алышыуҙың төп темаһы туған телдәрҙе өйрәнеү мәсьәләһе булды. Әлеге ваҡытта ҡаланың барлыҡ балалар баҡсаларында башҡорт телен өйрәнеү түңәрәктәре ойошторолған. 1 сентябрҙән 2-се балалар баҡсаһында тәүге билингваль төркөм дә эшләй башлай. Хәҙер ата-әсәләр берләшмәһе урта мәктәптәрҙең береһендә билингваль класс асыу өсөн ғаризалар йыя.\n2021 йылда 1-се урта мәктәпкә тәүге сығарылыш уҡыусыһы, билдәле йәмәғәт һәм дәүләт эшмәкәре Барый Абдрахмановтың исеме бирелде. Урындағы ҡоролтай хәҙер билдәле яҡташтарының музей-кабинетын ойоштороу тураһында хәстәрләй.\nМежгорье һәм Белорет халҡы — Башҡорт атлы дивизияһы яугирҙәре тураһында мәғлүмәттәр йыйыу буйынса «Шайморатовсылар» проекты активистары исемлегендә. Улар туплап тапшырған күп кавалеристарҙың биографик мәғлүмәттәре Бөтә донъя башҡорттары ҡоролтайы Башҡорт энциклопедияһы менән берлектә сығарған белешмә баҫмаһына индерелгән дә инде. Башҡортостан атлылары тураһында мәғлүмәттәрҙе тулыландырыу эше әле лә дауам итә.\nОсрашыуҙа ҡатнашыусылар төбәк тарихын өйрәнеү, тыуған яҡты өйрәнеүселәр хәрәкәтен популярлаштырыу мәсьәләләрен дә тикшерҙе. Межгорье башҡорттары быйыл ҡоролтай иғлан иткән Башҡорт тарихы йылында ырыуҙар хәрәкәтенә ҡушылырға ниәтләй. 11 августа Татлы ҡалаһында Ҡатай йәштәренең 10-сы йыйынына арналған байрам ойошторола. Унынсы йыйын иһә 21август Сермән ауылында үтә.\nМежгорье ҡалаһы башҡорттары ҡоролтайының әүҙем ағзалары Бөтә донъя башҡорттары ҡоролтайының Маҡтау ҡағыҙҙары һәм рәхмәт хаттары менән билдәләнде. Ойошма етәксеһе Вилмир Әүбәкиров һәм педагог Зөлфиә Фәхретдинова «Ал да сәс нур халҡына» миҙалы менән бүләкләнде.\nМежгорье ҡалаһының ата-әсәләр берләшмәһе вәкилдәре әлеге ваҡытта республика ата-әсәләренең форумына әҙерләнә. Иҫегеҙгә төшөрәбеҙ, форум 10 августа Өфөлә уҙа. Унда Башҡортостанда йәшәгән төрлө милләт вәкилдәре ҡатнаша.\nФото һәм мәғлүмәт Бөтә донъя башҡорттары ҡоролтайының рәсми сайтынан.


Фермий — Башҡорт Википедияһы\n257,095 атомная единица массы\nФермий (лат. Fermium, Fm) — Менделеевтың периодик таблицаһының 7-се осор элементы. Тәртип номеры — 100.\nРадиоактив трансуран, актиноидтар төркөмөнә ҡарай. Плутонийҙан ауырыраҡ башҡа элементтар кеүек, тәбиғәттә табылмай, бөтә билдәле изотоптары яһалма юл менән алынған.\nФермий элементының символы — Fm (Фермий тип уҡыла).\nБыл трансуран элемент 1953 йылда көтмәгәндә тиерлек асылған. 1952 йылдың ноябрендә Тымыҡ океан утрауҙарының береһендә АҠШ ғалимдары ҙур масштаблы термоядро шартлатыуы («Майк» операцияһы) үткәрәләр. Был шартлау продукттарының ҡайһы берҙәре шартлау болото аша осоусы пилотһыҙ осҡостарға ҡуйылған ҡағыҙ фильтрҙар менән тотола, ҡалған өлөшө шартлау урыны янындағы соҡорға төшә. Ике продукт та АҠШ-тың бер нисә лабораторияһында анализланған. Соҡорҙа бик юғары молекуляр ауырлыҡтағы уран атомдары табыла, сөнки уран шартлау ваҡытында шунда уҡ 17 нейтронға тиклем эләктереп ала.\nЭниветок атоллында үткәрелгән беренсе термоядро шартлауынан һуң ҡалған туҙандан беренсе тапҡыр фермийҙы 1952 йылдың аҙағында америкалы А. Гиорсо һәм Лос-Аламо лабораторияһының башҡа ғалимдары айырып алған 255Fm изотобы рәүешендә алынған.\nИсеме италия-америка физигы Энрико Ферми хөрмәтенә бирелгән.\nФермийҙы циклотронда алыу барышында торий, уран йәки плутоний иондары сәптәрен неон, кислород йәки углерод иондары менән нурландырып алалар. Фермий алыуҙың икенсе ысулы булып атом реакторында плутоний, кюрий йәки калифорний изотоптары ҡатнашмаһы нейтрондары менән нурландырыу тора. Иң ҙур күләмдәрҙә, йылына 109 атом, 257Fm изотобы етештерәләр.\nБөтә билдәле фермий изотоптары радиоактив ағыулы.\nFm атомдарынан сәптәр атом физикаһында ауырыраҡ элементтар алыу өсөн ҡулланыла.\n↑ 1,0 1,1 1,2 FERMIUM (ингл.)\n↑ Фермий, Fermium, Fm (100)\nhttps://ba.wikipedia.org/w/index.php?title=Фермий&oldid=1037476 ҡабул ителгән\nБыл бит һуңғы тапҡыр 03:34 30 май 2021 үҙгәртелгән.


Саҡмағош районының малсылыҡ күрһәткестәре йылдан-йыл яҡшыра\n«Базы» ауыл хужалығы етештереү кооперативында ғына көнөнә тулайым һауын 34 тонна тәшкил итә, һөт артабан һатыуға сығарыла. «500 ферма» программаһында ҡатнашыусы хужалыҡтар араһында үткәрелгән бәйгелә кооперативтың иң яҡшы тип билдәләнеүе лә юҡтан түгел. Урында майҙандарҙы киңәйтеүгә, яңы комплекстар төҙөүгә, тоҡомдо яҡшыртыуға айырым иғтибар бүленә.\nҠара-сыбар тоҡомло һыйырҙар ярты йыл эсендә яңы уңайлыҡтарға өйрәнгән. Мөңрәшеүҙәре ишетелмәй. Ҡышты имен үткәреү өсөн «Базы» ауыл хужалығы етештереү кооперативының Рапат ауылында урынлашҡан һөтсөлөк фермаһында барлыҡ шарттар булдырылған - ҡура йылы, мал аҙығы ла етерлек. Әйткәндәй, былтыр йәй «500 ферма» программаһы сикәтрендә сафҡа индерелгән комплекста 365 баш һыйыр аҫрала, киләсәктә уларҙың һанын ярты меңгә тиклем арттырыу ҡаралған.\nТулы ҡеүәттә эшләр өсөн техника ла, ҡорамалдар ҙа, хеҙмәткәрҙәр ҙә етерлек. Рапат ауылында урынлашҡан ферма тулыһынса автоматлаштырылғанға күрә, эшсе көстәр тиҫтәгә лә тулмай. Хеҙмәт хаҡы ваҡытында түләнә, күләме 15 мең һумдан да кәм түгел. Мал тоҡомон һаҡлауға, яҡшыртыуға ла айырым иғтибар бүленә. Хужалыҡта яһалма аталандырыу ойошторолған. Яңы һауын залы ла сығымдарҙы кәметеп, хеҙмәткәрҙәрҙең эшен еңеләйткән. Бында бер юлы 28 баш һыйыр үтә ала. Бар статистик мәғлүмәт компьютерҙа теркәлеп бара.\nЯңы фермала айына утыҙ-ҡырҡлап быҙау тыуа. Һәр ҡайһыһы ошондай махсус урындарҙа бер ай дауамында аҫрала. Уларға көн һайын витаминлы аҙыҡ ҡаралған, өс тапҡыр һөт бирелә.\nҺөтсөлөк фермаһы мөдире Радмир Вахитов та етәксемен тип тормай, ең һыҙғанып көнө-төнө эш менән була. «Бесән, һалам мул булғанда малдар ҙа туҡ»,- ти ул. Быҙауҙар һыуыҡ шарттарҙа үҫкәнгә күрә, уларға айырым иғтибар булырға тейеш. Ни тиһәң дә, бина эсендә температура ике градустан да юғары күтәрелмәй.\n«Базы» ауыл хужалығы етештереү кооперативының әлегә 6 һөтсөлөк-тауар фермаһы бар. Тиҙҙән улар тағы ла артасаҡ. Яңы Семенкин менән Йомаш ауылдары янында 600 баш малға иҫәпләнгән яңы комплекс төҙөлөшө тамамланған да инде. Бындай күләмле үҙгәрештәр райондың ғына түгел, республика ауыл хужалығы тармағын үҫтереүгә лә тос өлөш индерә.


Япония һәм Башҡортостан эшҡыуарҙары араһында «күпер» төҙөлә // Иҡтисад | новости башинформ.рф\nЯпония һәм Башҡортостан эшҡыуарҙары араһында «күпер» төҙөлә\n9:30, 10 декабря 2010 Иҡтисад\nКесаҙна, 9 декабрҙә, Өфөгә Япония бизнесмендары делегацияһы килде. Төрлө бизнес вәкилдәренән торған делегация ҡала менән танышты һәм «Эко» ҡатын-ҡыҙҙар һаулығы клиникаһында булды. Бөгөн БР Һаулыҡ һаҡлау министрлығында, БР Сауҙа-сәнәғәт палатаһында осрашыуҙар, шулай уҡ Өфө эшҡыуарҙары менән түңәрәк өҫтәл һәм матбуғат конференцияһы планлаштырыла.\nДелегация етәксеһе Тошио Шибата әфәнденең «Башинформ» агентлығына әйтеүенсә, башлыса һаулыҡ һаҡлау һәм медицина технологиялары өлкәһендә эшлекле контакттар булдырыу – визиттың төп маҡсаты.\n— Беҙ әле бер тапҡыр ҙа Өфөлә булғаныбыҙ юҡ һәм ҡаланы күргебеҙ килә. Әммә ҡарарға ғына түгел, һуңынан беҙҙең ыңғай тәьҫораттарыбыҙҙы иҡтисади мөнәсәбәттәр нигеҙенә һалырға. Башҡортостанда файҙалы ҡаҙылма байлыҡтарҙың күп булыуын һәм химия, нефтехимия сәнәғәте үҫешкәнен беләм. Ҡыҙыҡһынған Япония сәнәғәтселәрен беҙ һеҙҙең республика менән таныштырырға теләр инек, — ти Шибата әфәнде.\nДелегация составында медицина технологиялары менән шөғөлләнгән бизнесмендар күп.\n—Японияла милләт сәләмәтлегенә бик ҙур иғтибар бирелә, — тип билдәләне Шибата әфәнде. – Һәм беҙҙе Башҡортостанда ла был өлкәләге эштәрҙең нисек тороуы ҡыҙыҡһындыра. Рәсәйҙә медицинаның нигеҙҙә дәүләттеке булыуын беләбеҙ. Японияла, киреһенсә, шәхси клиникалар күп. Беҙ дәүләт, шулай уҡ шәхси медицина учреждениелары вәкилдәре менән осрашырға, аралашырға әҙер.\nӘммә Шибата әфәнде үҙе, үҙенең әйтеүенсә, автомобиль бизнесы менән шөғөлләнә. Шулай ҙа консалтинг хеҙмәттәр менән дә ҡыҙыҡһына икән. Тошио Шибата Рәсәйгә махсус рәүештә Рәсәй һәм Япония эшҡыуарҙары араһында “күпер” булдырыр өсөн килгән. Ул республика эшҡыуарҙарынан ике яҡҡа ла файҙалы хеҙмәттәшлек буйынса ҡыҙыҡлы тәҡдимдәр һәм проекттарҙы тыңларға һәм ҡарарға әҙер булыуын белдерҙе. Артабан барыһын да бергә туплап, дөйөмләштереп, анализ эшләйәсәк. Визит һөҙөмтәләре Япония эшҡыуарҙарына 17 декабргә билдәләнгән осрашыуҙа еткереләсәк. Өфө ҡунағы Башҡортостан ерендәге осрашыуҙың артабанғы эшлекле бәйләнештәр менән тамамланырына ышаныс белдерҙе.\nЯпония делегацияһын Өфөлә "Рәсәй терәге" Башҡортостан төбәк бүлексәһе (Мәләүез бүлеге) вәкиле Светлана Халфина ҡаршыланы. Уның әйтеүенсә, илебеҙгә был визит «Рәсәй терәге» президенты Сергей Борисов ярҙамында ойошторолған.


Рөстәм Хәмитов 81,71 процент тауыш һөҙөмтәһе менән Башҡортостан Президентын һайлауҙа еңде – Үҙәк һайлау комиссияһы // Йәмғиәт | новости башинформ.рф\nРөстәм Хәмитов 81,71 процент тауыш һөҙөмтәһе менән Башҡортостан Президентын һайлауҙа еңде – Үҙәк һайлау комиссияһы\n8:39, 17 сентября 2014 Йәмғиәт\nӨФӨ, 2014 йыл, 17 сентябрь. /«Башинформ» мәғлүмәт агентлығы, Ғәлиә Нәбиева/.\nБашҡортостан Республикаһы Президенты итеп Рөстәм Хәмитов һайланды. Ул республика башлығы вазифаһын ваҡытлыса башҡарыусы, «Берҙәм Рәсәй» бөтә Рәсәй сәйәси партияһының Башҡортостан төбәк бүлексәһе» һайлау берекмәһе тарафынан күрһәтелгән. Төбәк Үҙәк һайлау комиссияһы ваҡытынан алда Башҡортостан Республикаһы Президентын һайлауҙа тауыш биреүгә йомғаҡ яһаны.\nТауыш биреү тамамланған мәлгә һайлаусылар исемлегенә индерелгән һайлаусылар һаны 3 миллион 27 мең 300 кеше тәшкил итә. Һайлауҙа ҡатнашҡандар һаны – 2267077.\nБашҡортостан һайлаусылары иң күп тауышты Рөстәм Хәмитовҡа биргән – 1 миллион 851 мең 625 (81,71 процент).\nИлдар Бикбаев өсөн республикала 59475 (2,62 процент), Юнир Ҡотлоғужинға – 229452 (10,13 процент), Иван Сухаревҡа – 109040 (4,81 процент) кеше тауыш биргән.


Табыш кемдә – еңеү шунда » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Эй ултыра балыҡсы... » Табыш кемдә – еңеү шунда\nТабыш кемдә – еңеү шунда 10.09.2014 // Эй ултыра балыҡсы...\nРайоныбыҙ аша Ағиҙел, Сөн, Баҙы, Кеүәш, Минеште һәм башҡа йылғалар аға. Һыу буйында йәшәгәнгәлер, яҡташтарыбыҙ араһында оҫта балыҡсылар күп. Һәр йыл улар араһында бәйге үткәрелә. Быйыл да бик күңелле сара булды.\nУны Исәмәт ауыл Советы биләмәһендәге Йәйләү ауылының Яманһаҙ быуаһында уҙғарҙылар. Конкурсты асып, район хакимиәтенең йәштәр сәйәсәте, спорт, физик культура һәм туризм буйынса комитеты рәйесе Раил Ғүмәров ярышта ҡатнашыусыларҙы тәбрикләп, иң изге теләктәрен еткерҙе.\nБәйгелә 50 балыҡсы көс һынашты. Ҡатын-ҡыҙ ҙа ир-аттан ҡалышмай ярышты. Бәйгенең шартына ярашлы, ике сәғәт эсендә иң күп табыш алғандар финалға сыҡты. Ир-ат араһында тәүге урындарҙы Руслан Сакаев, Илсур Солтанов, Марат Яхин бүлешһә, ҡатын-ҡыҙҙарҙан Фиданиә Маликова, Лилиә Ғафурова, Ғәлимә Ғәлиеваға етеүсе булманы. Шулай уҡ өлкәндәр, үҫмерҙәр, бәләкәстәрҙән еңеүселәр билдәләнде. Марсель Таһиров иң ҙур балыҡ тотоусы булып танылды.\nЯрышта илештәр генә түгел, Өфө, Яр Саллы, Дүртөйлө ҡалаларынан килгән ҡунаҡтар ҙа ихлас ҡатнашты. Ғөмүмән, байрам бәләкәй һабантуйҙы хәтерләтте. Балыҡсыларҙан тыш, тамашасылар ҙа күп ине. Районыбыҙҙың танылған йырсылары Илнар Миңлекәев, Фәнис Яхин һәм башҡа үҙешмәкәр артистар халыҡҡа дәртле йырҙар бүләк итте.